text:
Lwenj Lwenje- Contents
-
-
- WECHE MANTIE
- Wach moa kuom Jandiko kuom Jogo Masomo Kitabuni eni
-
-
-
-
-
- SURA AUCHIEL - DHI NYIME OTAMORE
-
-
-
-
-
-
-
-
- SURA APAR GABICH - DWOL MADUONG’
-
- SURA APAR GABIRIYO - NDALO MAG CHANDRUOK MAR YAKOBO
-
- SURA APAR GOCHIKO - POK MAR JO MALER
- PIERO ARIYO - HIGINI GANA ACHIEL
- PIERO ARIYO GACHIEL - CHIER MAR ARIYO
-
-
-
-
- Results
- Related
- Featured
- Weighted Relevancy
- Content Sequence
- Relevancy
- Earliest First
- Latest First
Jerusalem Manyien
Jerusalem Manyien ni kanyo, “Ne en gi duong’ mar Nyasaye, kendo lerne rieny kaka kidi ma nengone tek, ka jasper, maler kaka krustal.” Fweny 21:11. Jehova owacho niya, “Anamor kuom Jerusalem, kendo anamor gi joga.” Isaya 65:19. “Koro kar dak mar Nyasaye ji ni go; Nyasaye nodag kodgi, kendo ginibed joge, mi Nyasaye owuon nobed kodgi. Kendo Nyasaye noywe pi wang’ duto e wengegi; tho ok nobedie kendo, kata ywak, kata nduru, kata rem ok nobedie nikech gik machon osekedho.” Fweny 21:3, 4.KKS 140.2
Ei dala Nyasaye kanyo “otieno ok nobedie kendo.” Onge ng’a ma nogomb kata dwaro yuweyo. Onge ng’at ma noyud olo kotiyo ni Nyasaye kendo pako nyinge. E kinde duto wanabed gi teko mana ka teko mwabedogo kwachiew gokinyi, kendo tekono ok norum. “Taya ok nodwar, kata ler mar wang’ chieng’; nikech Ruoth Nyasaye norienynigi, kendo ginilochi nyaka chieng’.” Fweny 22:5. Kar ler mar wang’ chieng’, nitie ler moro mayom ma nobedee, ler ma ok char wang’; to kata kamano nobed ler maduong’ kendo man gi teko moloyo mano ma waneno koro mar odiechieng’ tir. Duong’ maler mar Nyasaye kod mar Nyarombo nopong’ dalano kod ler mak rum. Jo mowar nowuothi e lerno mosiko kaka mar odieching’, to wang’ chieng’ e ma nobed maonge.KKS 141.1
“To ne ok aneno Hekalu e i dalano, nikech Ruoth Nyasaye Manyalo Duto gi Nyarombo gin Hekalune.” Fweny 21:22. Jo Nyasaye noyud thuolo mar wuoyo kod Nyasaye Wuoro gi Wuowi wang’ gi wang’. “Koro waneno matiptip ka jo ma neno e rang’i marach, to chieng’no wanane malong’o.” 1 Jo Korintho 13:12. Waneno mana tipo kende mar kit Nyasaye, ka jo maneno e rang’i, kwanenogo mana kuom gik ma Nyasaye nochweyo kod gigo motimo ni dhano; to ndalono wananene wang’ gi wang’, maonge gi mopogo kindwa kode. Wanachungi e nyime, kendo wanane rieny maler mar lela wang’e.KKS 141.2
Oganda jogo ma ok notho kendo, giniyud mor pile ka gipuonjore weche miwuoro mag teko mar chwech, kod wach modhiero mar hera Nyasaye ma nomiyo owaro dhano. Jawasigu makwiny chande ok nobedie kendo, kowuondo ji mondo wigi owil kod Nyasaye. Rieko kod nyalo mar ng’ato ka ng’ato nomedre ameda pile, kendo parogi nobed mana kamedo yawore pile mar ruako puonj manyien ma giyudo. Puonjruok mar yudo rieko ok nobed tich matek machando paro ng’ato. Kanyo ji nobedi gi nyalo mar chopo tije duto madongo kendo mabeyo kaka gidwaro, kendo ji nochopi e okang’ mamalo mar ng’eyo; ji none gik moko duto malich ma nyocha gigombo chon; to bende pod nitie gik moko manyien ma ji nyalo chopoe, gik miwuoro mathoth maber neno, kod adieri moko manyien ma nosiki mana ka gifwenyore ni chuny dhano pile, gik moko manyien ma nodwar mondo dhano oti gi paro mar obuongone, gi riekone gi tekre.KKS 141.3
Kendo ka higini omedo kadho, to pile ji nofweny weche mabeyo kendo modhiero ma gineno kuom Nyasaye gi Kristo. Nikech rieko nosiki mana komedore pile, kamano hera, luor kod mor bende nomedre ameda kamano. Kaka ji nomed puonjore kuom Nyasaye, e kaka ginimed bedo mamor kod kite. Ka Yesu yawonigi mwandu miwuoro mag warruok, kod tich maduong’ miwuoro mosetim e Iweny maduong’ ma nokedo gi Satan, eka chuny jogo mowar noling’re ka gihum, kendo ginimak thumbe mag dhahabu gi teko ka gigoyogi: kendo dwonde gana apar ndalo gana apar kod dwonde gana gi gana giniriwre kaachiel ka giwero wer mamit mar pak.KKS 142.1
“To gik moko duto nochue manie polo, gi piny, kendo e bwo piny, kendo e nam, kod gik moko duto mantie, nawinjo ka wacho niya, ‘Pak gi luor, gi duong’ kod loch, obed ni Jal mobet e kom duong’no, kendo obed ni Nyarombo, nyaka chieng’.” Fweny 5:13.KKS 142.2
Richo kod ji duto matimo richo ok gininen kendo; pinyruodh Nyasaye duto nobed maler, kendo Iweny maduong’ mosebedo e kind Kristo gi Satan norum nyaka chieng’.KKS 143.1


c: text/html

text:
Tend kanisa Mar Nomiya othegore kod kweth manejotimo ne jalup ker William Ruto
Written by admin on October 13, 2020
Tend kanisano Mar Nomiya othegore kod kweth Moro Mar jokanisano maae gwenge mag Nyanza manejotimo limbe e par jalup ker mapachoka Migosi William Ruto mayudore Sugoi odiochieng manyoro.
Jalup Arch-Bishop Mar Nomiya Mar Nomiya Rev. David Abaki Odhiambo Kaka kanisa okgitenore Koda kweth Moro amora kendo pok ginyiso dwaro Mar siro jatelo Moro amora e pachoka.
Bende okiro lwete mokalo kuom ne kwethno mabende ne wachore Ni negidhi e limbeno Kaka kanisa Mar Nomiya komedoni ok en gima rach kaji otimo limbe kuno to kata kamano onego gitim Mano gin giwegi maok girwake nying kanisa.
Rev. Abaki bende owachoni Kaka kanisa, tijgi maduong en lando kwee kod achiel Mar oganda kabende koro ogolo siem mager ne jok makamago matiyogi nying kanisa Mondo giyud kony giwegi.

robotstxt: allowed

filter: keep


text:
Esta
1
Ogol Vashti kuom bedo mikach ruoth
1 Ma e gima notimore e ndalo loch Ahasuerus, e kinde mane orito pinje mia achiel gi piero ariyo gabiriyo chakre India nyaka Kush.
2 E kindeno ruoth Ahasuerus norito loch Kodak e dala maduongʼ mochiel motegno mar Susa,
3 to e higa mar adek mar lochne noloso sawo ne jodonge gi jotije duto gi jotend lweny man Pasia gi Media gi joka ruoth, gi jodongo duto mag pinje bende ne nitie.
4 Kuom ndalo mia achiel gi piero aboro nonyisogi mwandu mathoth mag pinyruodhe gi ber kod teko miwuoro mar lochne.
5 Ka ndalogo noserumo, ruoth notimo sawo ni ji duto mane odak e dala maduongʼ mochiel motegno mar Susa. Sawono notim e siwandha mar dala ruoth kendo nokawo ndalo abiriyo.
6 E siwandhano ne nitie pasia marachar gi marambulu molier kotwe gi tonde momin gi lewni marochere gi maralik kolier e bonje mar fedha manotwe e sirni mapakni. Kombego nolos gi dhahabu gi fedha kendo siwandhano nobug gi kite mopogore opogore ma nengogi tek ma kitgi opogore opogore.
7 Ji ne madho divai gi kikombe mopogore opogore kendo divai ne ngʼeny mana ka mar ruoth adier nikech ne chunye ngʼwon.
8 Ruoth nogolo chik ni mondo oyiene ngʼato ka ngʼato mondo omadh gima odwaro, nimar ruoth nosegolo chik ne jotich mapogo divai ni mondo omi ngʼato ka ngʼato math modwaro.
9 Vashti mikach ruoth bende ne oloso sawo ne mon modak e dala ruoth Ahasuerus.
10 Chiengʼ mar abiriyo kane divai oromo ruoth Ahasuerus nochiko jotichne mabwoch abiriyo magin Mehuman, Biztha, Harbona, Bigtha, Abagtha, Zethar gi Karkas,
11 mondo okel Vashti ma mikache ire ka orwako osimbo mar mikach ruoth, kendo mondo onyis ji to gi jotelo kaka ojaber, nikech nober neno.
12 To ka joote notero wach ma ruoth nochiko, Vashti ma mikach ruoth notamore dhi. Eka ruoth nobedo makwiny kendo iye nowangʼ ahinya.
13 Kaka ne en timgi mondo ruoth openj wach kuom joma olony e weche mag chike gi kaka ingʼado bura kare, nowuoyo gi joma riek, manongʼeyo weche mag ndalo,
14 bende ne gin joma ruoth ogeno ahinya mane bet machiegni kode kaka Karshena, Shetha, Admatha, Tarshish, Meres, Marsena gi Memukan, mane gin jodongo abiriyo mag Pasia gi Media mane nyalo donjo ir ruoth e sa asaya bende ne gin joma oluor kendo ogen e pinyruoth.
15 Nopenjogi niya, “Kaluwore gi chik, angʼo monego timne Vashti ma mikacha? Nikech osedagi winjo chik mar ruoth Ahasuerus mane oorogo jotichne mabwoch ire.”
16 Eka Memukan nodwoko wach e nyim ruoth gi jotelo niya, “Vashti mikach ruoth osetimo tim marach ne jotelo gi ji duto man e gwenge man e bwo loch ruoth Ahasuerus.
17 Nimar tim ma mikach ruoth otimoni, ka mon mamoko ongʼeyo, to gibiro chayo chwogi kagiwacho ni, ‘Ruoth Ahasuerus nochiko mikache ma Vashti mondo okel e nyime, to nodagi biro.’
18 Kata mana kawuononi mond jodong Pasia gi Media ma owinjo tim ma mikachi otimo biro mana timo ne jodong ruoth tim machal gi mano. Achaya gi ich wangʼ biro dhi nyime maonge gikone.
19 “Emomiyo, ka ber ne ruoth to mondo ogol chik maka ruoth kendo mondo ondiki wachni e chike mag Pasia gi Media, mosiko ma ok nyal gol ni Vashti kik chak bi e nyim ruoth Ahasuerus kendo. Bende ruoth onego ket ngʼato kare malongʼo man-gi chia moloye.
20 Eka chik ma ruoth ogolono nolandre pinye duto, kendo mon duto biro luoro chwogi, maonge modongʼ.”
21 Ruoth gi jodonge ne mor gi rieko mane ongʼadni, eka ruoth notimo kaka Memukan nowacho.
22 Nooro baruwa moketoe sei mare ni pinjeruodhi duto, moro ka moro nondikne gi dhogi giwegi kanyisogi malongʼo e dhok ma giwinjo ni chwo duto obed gi teko mar rito miechgi gi joma odak e miechgigo.


text:
Duond Weche Mokor. Bironu e yo machalo kama. Bende Kanisa Nyasaye mar adieri owinjore bed kod Log tichne Jerusalem? Jomoko wacho kamano! To Muma puonjo nang’o? Somo Muma e Lesson mar 13:Ang’o ma Jo Kristo biro yudo kaka gikeni? Osinginegi…
Here is a pdf link to the Luo edition of BNP magazine of the Continuing Church of God: Kor Mawuok E Muma. Due mar Ang’wen – Auchiel, 2017. Eyo machalo kama: 2. Kowuok kuom Jandiko: Romo mar Afriak 2017. Contining’…
Here is a pdf link to the Luo edition of BNP magazine of the Continuing Church of God: Kor Mawuok E Muma. Due mar achiel – adek 2017. Eyo machalo kama: 2.Weche Mokor Mawuok E Muma. 5.Ere kaka inyalo geng’…
Here is a pdf link to the Luo edition of BNP magazine of the Continuing Church of God: Weche mokor mawuok e muma dwe mar Apa r – Apar gi ariy o 2016. Eyo machalo kama: 2. BobThiel jandiko maduong’…
For the first time, we now have the BibleNewsProphecy magazine translated into the Dholuo language. Here is a link to the first edition: Wheche Manyien Mokor E Muma. Weche Mantie E Bugni Gin: 3 Bende sand malich biro chakore 2015?…
Here is a pdf link to the Dholuo edition of the Bible News Prophecy magazine: BNP Weche mokor mawuok e muma dwe mar abirio –ochiko, 2016 2. Oa kuom Jandiko. Beduru motang’ kod riwruoge mag dinde. 16. Som somo mar…


text:
Parents must take good care of their children’s,says Awendo Mp Awendo
Written by admin on September 21, 2020
By Moses Omollo… 20/9/2020.
Jaod bura ma awendo migosi Walter Owino onyiso jonyuol e county ma migori mondo onyal rango kwonde ma nyithindgi dhiyoe kendo gichiw arita malongo ne nyithindegi e thuoloni mapod nyithi ndo ni pacho ka otenore kod wach landruok mar tuo mar corona e pachoka.
Kane oloso kod nyakalondoni moluor walter owino ne okoni jonyuol nyaka rang malongo kuonde ma nyithindegi dhiyoe e thuoloni kendo ginyal chiwo arita ma owinjore mondo nyithindgi kik yudre e obadho mag jomaundu kod jogo ma nyalo rocho ratichgi e kindeni mapod gin pacho nikech muoch tuo mar corona.
Migosi Walter ne okoni ka jonyuol nyalo rito nyithindgi kendo puonjogi malongo to mano nyalo konyoe gengo weche mag bembo kod mako iye ma ohiw ma nyithindo ma nyiri osebedo ka yudo e gwenge ma opogore opogore ahinya mago man e gwenge mag awendo.
Wechenengo bende ne osir kod commander mar obila ma rongo migosi Peter Okiring ma bende ne onyiso jonyuol ma rongo ni nyaka gine ni nyithindegi nikanyo malongo kendo gineni gichiwo arita makare ne nyithindo e thuolonieri.
Migosi okiring ne ogolo siem ne jogo ma osebedo ka ketho ratich nyithindo e gwenge ma rongo ni odnik piny ni ngato angata ma ibi yudi ka oketho ratich nyathi skul to gidhi mako kendo chwalo e doho ma pachoka.


text:
We don’t Want Roadblocks , says Migori MCT SACCO Chair
Written by admin on September 11, 2020
By Moses Omollo…… 11/9/2020
Jakom mar MCT(Migori county transport sacco) migosi Samuel odoo okwayo sirkal mondo onyal donjoree e wach road block ma sani koro opongo apaya ma opogore opogore man e county ma Migori.
Kane oloso kod jofwambo jakom mar MCT(Migori County Transport Sacco)Migosi Samuel doo ne okoni giol kaka weg geche e county ma Migori ka otenore kod wach mag roadblocks ma sani oket kod obila e county ma migori mangima kod gwenge mag Nyanza wach ma migosi Samuel doo dwaro mondo onyal gol oko.
Migosi Samuel doo ne okoni e thuolo mokalo chien ne giseko chwalo lipot machal kod maa ne jatend obila e gwenge ma Nyanza ma okoni ni ne osingo mar neno ni roadblocks go onyal gol oko nimar tijgi maduong en mana kawo omenda kuom geche matiyo kod apayanoero.
Ne okwayo sirkal kod jotelo mane oyier e county ma migori mondo onyal donjore e wach roadblocksgi ma sani opongo county ma migori mondo onyal golgi oko ka okoni e apaya mawuoke boma ma Isbania nyaka rongo nitiere roadblocks maromo 5 ma okoni kawo mana omenda kuom geche ma tiyo kod apayago ka geche mawuok e gwenge mag kisii kadhi bomet to onge kod roadblocks mathoth kamanono mantie e county ma Migori.


text:
Obado impeachment expected to be tabled in Migori assembly on Tuesday afternoon.
Written by admin on September 7, 2020
By Moses Omollo….7/9/2020
Twak mar thicho oko e apis gavana ma migori migosi zacharia okoth obado igeno ni en achiel kuom mago ma dhi bedo e order paper mar county Assembly ma Migori chieng tich ariyo juma manyien,ma en kaluwore kod jatend kweth mathoth eod bura ma migori migosi ken ouma.
Kane oyango wachnoero jatend kweth mathoth eod bura ma migori migosi ken ouma ne okoni chenrono mar thicho oko e apis gavana ma migori en mano ma tek ka okoni committee ma ochung ne tije mag od bura ma Migori idhi nyisi chieng tich ariyo mar okinyi ewi paro mar kelo twak ma kamano eod bura.
Migosi ken ouma ne okoni kaka jood bura ma migori gidhi chako chenrono chieng tich ariyo mar okonyi kama jood bura mar ODM dhi nyiso committee ma ochung ne weche twak kata (house business committee) e paro machal kamano kama ka ochopo saa aboro mar odiochieng kama chenro mar assembly dhi chakore ayanga ema twak machal kamano idhi chwal.
Ne okoni chenro mar thicho oko e apis gavana ma migori migosi zacharia okoth obado ma nyaka sani koro osechaki kod dwond buch ODM en mano ma koro kawo kinde malach ka bende Nyaka sani MCAS nitiere kod thuolo maber mar tero chenrono ka bende ne okwayo oganda jo migori mondo onyal mana keto kwe.
Wach thicho oko e apis gavana ma migori migosi zacharia okoth obado sani koro osekelo pogruok mar oganda ka nyaka e thuolonieri nitiere oganda ma siro wach thicho gavana oko ka kweth machielo to pingo chenrono.
Ends. Attachments area


text:
Art
Photography
Sculptures
Videos
Sketches
Artistic Career
Nononono nonono nonono #nonoh nononono nonono nonono. Nononono nono nononono nonono no nono nonono nono nononono nono no. Nonooh nonono nono nonono no nononono nono nonono no nononono nono. Nononono nono nononono nonono no nono nonono nono nononono nono no. Nonooh nonono nono nonono no nononono nono nonono no nononono nono.Nononono nono nononono nonono no nono nonono nono nononono nono no. Nonooh nonono nono nonono no nononono nono nonono no nononono nono. Nina nonooh.


text:
A3
Kaka Muma Nochoponwa
Nyasaye e ma oserito Muma mi ochoponwa e kindegi. En e ma nomiyo ondik wechegi:
“Wach Nyasachwa siko nyaka chieng.”—Isaya 40:8
Wechego gin adier, kata obedo ni onge kitepe mokwongo mag Ndiko mag Dho-Hibrania, Dho-Aram, * kata mag Ndiko mag Dho-Grik mag Jokristo ma pod yudore e kindewagi. Kuom mano, ere kaka wanyalo bedo gadier chuth ni weche ma yudore e Muma sani owinjore chuth gi weche ma nokwong ndik kokalo kuom much Nyasaye?
JOMA NE OKOPO MUMA NE ORITO WACH NYASAYE
Kaluwore gi penjono, e Ndiko mag Dho-Hibrania Nyasaye owuon e ma ne ochiko e ndalo machon mondo okop weche ma ne nie Ndiko. * Kuom ranyisi, Jehova nochiko ruodhi mag Israel mondo olos kopi maggi mag Chike ma nosendiki. (Rapar mar Chik 17:18) E wi mano, Nyasaye nomiyo Jo-Lawi ting’ mar rito Chike kendo puonjogi oganda. (Rapar mar Chik 31:26; Nehemia 8:7) Bang’ ka noseter Jo-Yahudi e tuech e piny Babulon, jondiko (Jo-Sofer) ne ochako betie. (Ezra 7:6) Bang’ kinde, jondikogo noloso kopi mang’eny mag buge 39 mag Ndiko mag Dho-Hibrania.
Kuom higni miche, jondikogo noloso kopi mag bugego e yo maber ahinya. E higni mag 500 nyaka 1500 Bang’ Kristo (B.K.), jondiko moko ma Jo-Yahudi ma nong’ere kaka Jo-Masora nodhi nyime gi kopo bugego. Achiel kuom kitepe machon ma Jo-Masora noloso oduto iluongo ni Leningrad Codex, ne gilose e higni mag 1008/1009 B.K. Kata kamano, e dier higni mag 1900, kitepe moko machon mag Muma ma romo 220 kama, ne oyudi e kind kitepe mag Dead Sea Scrolls. Kitepe mag Mumago ne otelo neLeningrad Codex gi higni mokalo aluf achiel. Poro kitepe mag Dead Sea Scrolls kod Leningrad Codex miyo wabedo gadiera gi wach achiel maduong’ ni: Kata obedo ni ne nitie pogruok moko e kitepe mag Dead Sea Scrolls, pogruokgo ne ok oloko ote ma ne nie igi.
To nade buge 27 mag Ndiko mag Dho-Grik mag Jokristo? Bugego ne okwong ondik gi moko kuom joote mag Yesu Kristo kaachiel gi jopuonjre moko e kinde Jokristo mokwongo. Jokristo mokwongo bende noloso kopi mag bugego mana kaka jondiko mag Jo-Yahudi ne timo. (Jo-Kolosai 4:16) Kata obedo ni jatend Rumi ma ne iluongo ni Diocletian, kod jomamoko notemo ketho buge duto mag Jokristo mokwongo, gana gi gana mag buge machon-go kod kitepe mamoko pod yudore e kindewagi.
Ndiko mag Jokristo bende ne olok e dhok mamoko. Moko kuom loko mag Muma machon oriwo ma nolok e dhok machon kaka Armenia, Koptik, Ethiopia, Georgia, Latin, kod Siria.
YIERO WECHE MAG DHO HIBRANIA GI DHO GRIK MA ITIYOGO E LOKO
Kitepe machon duto mag Muma ok otiyo gi weche machalre. Kuom mano, ere kaka wanyalo ng’eyo weche ma ne okwong ndik?
Wachno inyalo pim gi japuonj ma nyiso jopuonjre 100 mondo okop sula moro achiel e buk moro. Kata ka sula ma jopuonjrego nokopo olal, pod kopi 100 mag jopuonjrego biro nyiso weche ma ne nie sula ma ne gikopono. Kata obedo ni jopuonjrego nyalo kopo weche moko e yo ma ok kare, ok yot mondo giduto gitim makosa machalre. E yo machalo kamano, sama josomo pimo kitepe machon kod kopi machon mag buge Muma, ginyalo fwenyo makosa ma joma ne kopo notimo, kendo ginyalo ng’eyo weche ma nokwong tigo kuondego.
“Wanyalo wacho ni onge buk moro amora machon ma wechene osechoponwa e yo makare kamano”
Ere kaka wanyalo bedo gadiera ni weche ma nokwong ndik e Muma osechoponwa e yo makare chuth? Jasomo moro miluongo ni William H. Green nowacho kama e wi Ndiko mag Dho-Hibrania: “Wanyalo wacho ni onge buk moro amora machon ma wechene osechoponwa e yo makare kamano.” Jasomo machielo miluongo ni F. F. Bruce to nondiko kama e wi Ndiko mag Dho-Grik mag Jokristo, ma bende iluongo ni Muma Manyien: “Weche ma siro Muma Manyien ng’eny ahinya moloyo weche ma siro buge mamoko ma nondik gi jondiko machon, kendo onge ng’ato ang’ata ma nyalo keto kiawa kuomgi.” Nomedo wacho kama: “Kapo niMuma Manyien oting’o mana buge ma dhano nondiko kae to ochokgi kanyachiel, podi ji ok nyal riwo gi kiawa adiera mag bugego.”
Weche mag dho Hibrania: Muma mar Loko mar Piny Manyien mag Ndiko mag Dho Hibrania (1953-1960) mar dho Kisungu, ne olok kitiyo gi Biblia Hebraica, ma nondik gi Rudolf Kittel. Chakre kindego, loko moko manyien moting’o weche mag dho Hibrania, kaka Biblia Hebraica Stuttgartensia kod Biblia Hebraica Quinta, nigi nonro manyien mogol e Dead Sea Scrolls kod kitepe mamoko machon. Ne oti gi lokogo e loso weche manie Leningrad Codex kaachiel gi weche moler piny ma nogol e kitepe mamoko moriwo nyaka Samaritan Pentateuch, Dead Sea Scrolls, Greek Septuagint, Aramaic Targums, Latin Vulgate, kod Syriac Peshitta. Muma mag Biblia Hebraica Stuttgartensia kod Biblia Hebraica Quinta ne otigo ka ne iloso Loko mar Piny Manyien ma sani.
Weche mag dho Grik: E giko higni mag 1800, jasomo miluongo ni B. F. Westcott kod F.J.A. Hort, ne opimo kitepe machon mag Muma ma ne yudore e kindego ka ne giloso weche mag dho Grik ma ne gineno ni luwore machiegni gi weche ma nokwong ndikgo Muma. E dier higni mag 1900 Komiti mar Muma mar Piny Manyien, notiyo gi wechego e loko Muma. Ne oti bende gi buge moko machon molos gi togo ma wachore ni ne ondik e higni mag 100 gi 200 B.K. Chakre kindego, oseyud buge mamoko molos gi togo. E wi mano, weche mamoko mitiyogo e loko kaka ma nondik gi Nestle gi Aland kod United Bible Societies nyiso nonro moko mosetim e kinde machiegni. Moko kuom nonrogo notigo e loko Mumani.
Kaluwore gi weche mitiyogo e lokogo, nenore maler ni kwan matindo moko mayudore e Ndiko mag Dho-Grik mag Jokristo e loko machon kaka King James Version, ne omed bang’e gi joma ne kopo weche Muma, to wechego ne ok okudh gi much Nyasaye. Kata kamano, nikech e higni mag 1500 noyudo oselos kwan matindo e sula mag Muma, Mumbni mang’eny ma kindegi onge gi weche e kwan matindo moko. Kwan matindogo gin Mathayo 17:21; 18:11; 23:14; Mariko 7:16; 9:44, 46; 11:26; 15:28; Luka 17:36; 23:17; Johana 5:4; Tich Joote 8:37; 15:34; 24:7; 28:29; kod Jo-Rumi 16:24. E Mumani, oket weche moler piny e kwan matindo ma onge weche.
Nenore maler ni weche ma boyo mitiekogo Mariko 16 (kwan matindo 9-20), weche machuok mitiekogo Mariko 16, kod weche mayudore e Johana 7:53–8:11, ok yudre e kitepe machon ma *nondikie weche Muma. Kuom mano, oruch wechego e loko mar Mumani.
Nitie weche mamoko mosemedi mondo owinjre gi gima josomo oyiego ni luwore gi weche ma nokwong ndikgo Muma. Kuom ranyisi, kaluwore gi kitepe moko machon, Mathayo 7:13 wacho kama: “Donjuru e rangach madiny, nikech rangano duong’, kendo yorno lach ma tero ji e kethruok.” E loko machon mar Loko mar Piny Manyien e dho Kisungu, “rangano” ne onge. Kata kamano, nonro momedore ma notim e kitepe machon-go nokonyowa ng’eyo ni nenore ni wechego ne nitie e weche ma nokwong ndikgo Muma. Omiyo, ne omed wechego e lokoni. Nitie weche mamoko kaka mano ma bende ne omedi. Kata kamano, mago gin mana lokruoge matindo tindo, kendo ok gilok ote maduong’ manie Wach Nyasaye.
^ par. 5 Kochakore gi kae koro ibiro luongogi ni Ndiko mag Dho-Hibrania.
^ par. 7 Achiel kuom gimomiyo ne ikopo kitepe machon, en nikech kitepe mokwongogo nondik e gik ma ne nyalo kethore piyo.
^ par. 18 Weche momedore ma nyiso gimomiyo ndikogo ikawo ka weche momed yudore e weche moler piny e Muma mar New World Translation of the Holy Scriptures—With References, gocho mar 1984.


text:
PENJO MAR 5
En Wach Mane Maduong’ ma Muma Wuoyoe?
“Abiro keto sigu e kindi gi dhako, kendo e kind kothi gi kothe. Obiro toyo wiyi, to in ibiro kayo ofunj tiende.”
“Kokalo kuom kothi ogendni duto mag piny biro yudo gueth, nikech isewinjo dwonda.”
“Pinyruodhi mondo obi. Dwaroni mondo otimre e piny kaka timore e polo.”
“To Nyasaye ma chiwo kuwe biro ng’inyo Satan e bwo tiendeu machiegni.”
“Bang’ ka gik moko duto oseket e bwo Wuoyi, eka Wuoyi bende biro bolore e bwo Jal ma noketo gik moko duto e bwoye, mondo Nyasaye obed gik moko duto ne ji duto.”
“Koro singo ne ochiw ne Ibrahim kod kothe . . . , ma en Kristo. E wi mano, ka un mag Kristo, to adier un koth Ibrahim.”
“Loch mar piny koro osebedo Pinyruoth mar Ruodhwa kod mar Kristone, kendo obiro locho ka en ruoth nyaka chieng’.”
“Mi ne owit thuol mang’ongono mwalo, thuol machon, miluongo ni Jachien kendo Satan, ma wuondo piny mangima; ne owite e piny kanyachiel gi malaikene bende.”
“Nomako thuol mang’ongono, thuol machoncha, ma en Jachien kendo Satan, mi ne otueye kuom higni 1,000.”


text:
Ruodhi Mokwongo
1
Adonija oketore kende kaka ruoth
1 Kane Ruoth Daudi oseti kendo hike ne ngʼeny, kata ne oume gi lep nindo to ne ok onyal yudo liet.
2 Omiyo wasumbinige nowachone niya, “Yie iwe wadwar nyako matin ma pod ok oriwore gi dichwo mondo orit ruoth kendo otine, bende onyalo nindo e bath Ruoth mondo ruodhwa obed maliet.”
3 Eka negimanyo ei piny Israel duto nyako ma jaber mine giyudo Abishag nyar Shunam mine gikele ni ruoth.
4 Nyakono ne ber ahinya kendo norito ruoth kotiyone to kata kamano ruoth ne ok oriwore kode kaka dhako.
5 Koro Adonija ma min-gi niluongo ni Hagith noyiedhore mowacho niya, “Abiro bedo ruoth.” Omiyo noiko geche kod farese kod joidh farese piero abich mondo oring e nyime.
6 Wuon mare ne pok otale kata penje niya, “En angʼo momiyo itimo kamano?” Bende ne en gi chia kendo nonywole koluwo bangʼ Abisalom.
7 Adonija noloso gi Joab wuod Zeruya kod Abiathar jadolo mine gimiye lwedo.
8 To Zadok jadolo gi Benaya wuod Jehoyada gi Nathan janabi gi Shimei gi Rei gi jarit Daudi ne ok oriwore gi Adonija.
9 Eka Adonija nochiwo misengini mag rombe gi dhok kod nyiroye machwe ewi kidi mar Zoheleth machiegni gi En Rogel. Nogwelo owetene duto, ma yawuot ruoth kod jodong Juda duto,
10 to ne ok ogwelo Nathan janabi, Benaya jarit ruoth kata Solomon owadgi.
11 Eka Nathan nopenjo Bathsheba min Solomon niya, “Bende isewinjo ni Adonija wuod Hagith osedoko Ruoth ka Daudi ruodhwa ok ongʼeyo?
12 Omiyo koro we angʼadni rieko kaka inyalo konyo ngimani kod ngima Solomon wuodi.”
13 Dhi ir Ruoth Daudi kendo penje niya, “Ruodha, donge nisingorina an jatichni kiwacho ni, ‘Adier Solomon wuodi biro bedo ruoth bangʼa kendo obiro bedo e kom duongʼ mara? Ka en kamano, to ere kaka koro Adonija osebedo ruoth?’
14 Kapod in kanyo iwuoyo gi ruoth, abiro donjo kanyo kendo siro weche duto misewacho.”
15 Omiyo Bathsheba nodhi neno ruoth makoro hike ne ngʼeny e agola mare mar nindo kama Abishag nyar Shunam ne rite.
16 Bathsheba nokulore piny mi ogoyo chonge e nyim ruoth.
Ruoth nopenje niya, “En angʼo midwaro?”
17 En to nowacho niya, “Ruodha, in iwuon ema ne isingorina an jatichni e nying Jehova Nyasaye Nyasachi ni, ‘Solomon wuodi enobed ruoth bangʼa kendo enobed e kom duongʼ mara.’
18 To koro Adonija osebedo ruoth, kendo in, ruodha ok ingʼeyo.
19 Osetimo misengini mathoth mag dhok gi nyiroye machwe gi rombe kendo oseluongo yawuot ruoth duto gi Abiathar jadolo gi jatend jolweny to ok oseluongo Solomon jatichni.
20 Ruodha, jo-Israel duto ngʼiyi mondo gingʼe kuomini en ngʼa mabiro bedo e kom duongʼ ruodha bangʼe.
21 Ka ok kamano, to ka ruodha osenindo gi kwerene, to an gi wuoda Solomon ibiro kaw kaka joketho.”
22 Kapod nowuoyo gi ruoth, Nathan janabi nochopo.
23 Kendo neginyiso ruoth niya, “Nathan janabi ni ka.” Kuom mano nodhi e nyim ruoth mi okulore piny auma.
24 Nathan nowachone niya, “Bende in ruodha isechiko ni Adonija biro bedo ruoth bangʼi kendo ni obiro bedo e kom duongʼ?
25 Kawuono osedhi mi ochiwo misengini mathoth mag dhok gi nyiroye machwe kod rombe. Oseluongo yawuot ruoth duto gi jotend lweny kod Abiathar jadolo. E seche ma wawuoyoeni koro gichiemo kendo gimetho kode bende giwacho kama, ‘Ruoth Adonija mondo odag amingʼa!’
26 To an jatichni gi Zadok jadolo gi Benaya wuod Jehoyada gi jatichni Solomon ne ok ogwelo.
27 Bende ma dibed gimoro malingʼ-lingʼ ma ruodha osetimo ka ok onyiso jotichne ngʼama onego bed e kom loch mar ruodha bangʼe?”
Daudi oketo Solomon ruoth
28 Eka Ruoth Daudi nowacho niya, “Luongna Bathsheba.” Kuom mano nobiro mochungʼ e nyime.
29 Bangʼ mano ruoth nokwongʼore kowacho niya, “Adier akwongʼora gi nying Jehova Nyasaye mangima ma oseresa e chandruok duto,
30 ni kawuono abiro timo gima ne akwongʼorani gi nying Jehova Nyasaye, Nyasach Israel ni anatim: Kamano Solomon wuodi biro bedo ruoth bangʼa kendo obiro bedo e kom lochna.”
31 Eka Bathsheba nokulore piny auma nyaka e lowo ka ogoyo chonge piny e nyim ruoth kowacho niya, “Mad ruodha Daudi Jaloch dag amingʼa!”
32 Ruoth Daudi nowacho niya, “Luonguru Zadok jadolo gi Nathan janabi kod Benaya wuod Jehoyada.” Kane gibiro e nyim ruoth,
33 nowachonegi niya, “Kauru jotich ruoth kodu kendo keturu Solomon wuoda e punda awuon kendo tereuru Gihon.
34 Kanyo ema inyis Zadok jadolo gi Nathan janabi ni gibiro wire obed Ruoth ewi Israel duto. Gouru atungʼ turumbete kukok ni, ‘Ruoth Solomon obed mangima amingʼa!’
35 Eka unudhi kode kendo enobi mi obedi e kom lochna mondo olochi kara. Asekete jatelo kuom jo-Israel kod jo-Juda.”
36 Benaya wuod Jehoyada nodwoko ruoth niya, “Amin! Mad Jehova Nyasaye, Nyasach ruodha ma jaloch otime kamano.
37 Kaka Jehova Nyasaye ne nigi ruodha ma jaloch, mad obed gi Solomon koketo lochne obedo maduongʼ moloyo loch ruodha Daudi Jaloch!”
38 Omiyo Zadok jadolo gi Nathan janabi gi Benaya wuod Jehoyada ja-Kereth kod jo-Peleth nodhi mi oketo Solomon e punda Daudi ruoth mi gikowe nyaka Gihon.
39 Zadok jadolo nokawo tungʼ mar mo e Hema Maler mi nowiro Solomon. Eka negigoyo turumbete kendo ji duto nogoyo koko niya, “Ruoth Solomon mondo odag amingʼa!”
40 Kendo ji duto nowuotho kaluwo bangʼe ka gigoyo asili kendo gimor mathoth mi piny noyiengni.
41 Adonija gi welo duto mane ni kode nowinjo kokono kane gitieko nyasigi. Kane giwinjo ywak mar turumbete Joab nopenjo niya, “Tiend koko magore e dalano to en angʼo?”
42 To kane pod owuoyo kamano, Jonathan wuod Abiathar jadolo nochopo. Adonija nowachone niya, “Donji, ngʼat mowinjore kaka in nyaka bed ni okelo wach maber.”
43 Jonathan nodwoke niya, “Ok kamano ngangʼ! Ruodhwa Daudi oseketo Solomon ruoth.
44 Ruoth oseoro Zadok jadolo, Nathan janabi, Benaya wuod Jehoyada, gi jo-Kereth kod jo-Peleth mi gikete obedo e punda ruoth,
45 kendo Zadok jadolo kod Nathan janabi osewire obedo ruoth e Gihon. Ka gia kanyo gisebedo ka gigoyo koko kendo dala duto mor. Mano e koko ma uwinjo.
46 Moloyo mano, Solomon osebedo e kome mar ruoth.
47 Bende jodong ruoth duto osebiro mondo opwo ruodhwa Daudi kagiwacho ni, ‘Mad Nyasachi ket nying Solomon bed gi huma moloyo mari kendo kom ruodhe dok maduongʼ moloyo mari!’ Kendo ruoth nokulore e kitandane kamiye duongʼ
48 kowacho ni, ‘Pak obed ne Jehova Nyasaye, ma Nyasach Israel mosemiyo wangʼa oneno ngʼama okawo lochna kawuono.’ ”
49 Gikanyono wend Adonija duto nochungʼ malo gi bwok kendo ne gike.
50 Luoro nomako Adonija nikech Solomon, omiyo nodhi momako tunge mag kendo mar misango.
51 Eka Solomon nonyisi niya, “Adonija oluoro ruoth Solomon kendo omako tunge mag kendo mar misango. Owacho ni, ‘Ruoth Solomon mondo okwongʼrena kawuono ni ok enoneg jatichne gi ligangla.’ ”
52 Solomon to nodwoko niya, “Ka timbene onyisore ni en ngʼat makare kata mana yie wiye ok enolwar e lowo; to ka richo oyudi kuome to enotho.”
53 Eka Ruoth Solomon nooro ji mi gikele koa e kendo mar misango. Adonija nobiro mokulore piny e nyim Ruoth Solomon kendo Solomon nowachone niya, “Dhi dalani.”


text:
Geng’o Landruok mar Covid-19 Kar Tuech ma Kodiaga
Written by admin on October 2, 2020
Wenge mathoth koro rango kar tuech ma Kodiaga ekindegi makoro tuo makoch mar Corona ineno ka idho e county ma Kisumu,ka county commissioner ma Kisumu koro yango ni chenro nitie mar geng’o landruok mar tuono.
Mikae Ouko nowacho ni kar tuechno oseketo yom yom e kedo kod tuono ka koro dhi chuno ni opim jotuech kapok otergi kar tuech.
Jatend loch nangano nolero ni kapok oter jatuech moroamora kar tuech ibiro rang ngimagi kapod gin e eod ang’ech.
Governor ma Kisumu noyango ni ethuoloni gin kod jogo 495 mosegamo tuono ka aboro kuomgi oseng’ielo orengo kokuayo Jokisumo ni obed rito chike moket mag geng’o medruok mar tuono.


text:
Ot Mar Orofa 4 Oruombore e Boma Mar Kisumu
Written by admin on September 30, 2020
By Dave Opiyo
Josephine Ouko Kisumu County Commissioner oyango masira manotimre e guenge ma Mamboleo kama ot moro mar orofa 4 noruombore piny kendo hinyo jopiny.
Masira makama notimre kar saa ang’wen otieno kendo nodino ne jii auchiel ka adek kuomgi noseres kendo ter kar thieth.
Jomoko adek pod omoko ebuo odno, ka achiel topod inyalo winj kagoyo thothorio to modong’ ariyo topod ok winj ndachgi ka pod chenro mar resogi to dhi nyime.
Mikae Ouko noyango ni negiyudo lipot mar masirani kar saa auchiel otieno kendo gisetemo kar nyalogi e konyo oganda manoriko nieodno.


text:
Lwenj Lwenje- Contents
-
-
- WECHE MANTIE
- Wach moa kuom Jandiko kuom Jogo Masomo Kitabuni eni
-
-
-
-
-
- SURA AUCHIEL - DHI NYIME OTAMORE
-
-
-
-
-
-
-
-
- SURA APAR GABICH - DWOL MADUONG’
-
- SURA APAR GABIRIYO - NDALO MAG CHANDRUOK MAR YAKOBO
-
- SURA APAR GOCHIKO - POK MAR JO MALER
- PIERO ARIYO - HIGINI GANA ACHIEL
- PIERO ARIYO GACHIEL - CHIER MAR ARIYO
-
-
-
-
- Results
- Related
- Featured
- Weighted Relevancy
- Content Sequence
- Relevancy
- Earliest First
- Latest First
Ka Maler mar Piny kod Ka Maler mar Polo
Ekindeno ma ne ginono wach mar ka maler, ne gineno kaka ka maler mar piny ma Nyasaye nochiko Musa mondo oger, koluwo kidono ma nomiye e wi got nene en mana “ngero minyisogo ndalo ma kawuono,” wachne niya, “Nyaka ndalo gana ariyo gi piero apar adek; eka nopwodh ka maler.” To ang’o momiyo nonego pwodh ka maler manie polo? Jogo ma ne somo weche mokor ne gimedo somo Biblos kendo, mi ne giyango ratiro kaka ok ne en pwodhruok mar gik moko, nikech ne en pwodhruok mitimo gi remo, kamano nyaka obed mana pwodhruok mar richo. Jaote to owacho kama: “Ne owinjore mondo gigo man gi kit gik me polo opwodh gi misengini ma kamago, to gik me polo wuon opwodhgi gi misengini mabeyo moloyo mago.” (mana remb Kristo ma nengone duong’). Jo Hibrania 9:23.KKS 76.2
Ka ne ji dwaro mondo gimed yango tiend wach mar pwodhruokno mondiki e wach mokor, ne dwarore bende mondo ging’e wach tich matimore e ka maler manie polo. Ng’eyo wachno to ne nyalore mana ka ji ong’eyo tich ma ne timore e ka maler mar piny; nikech Paulo owacho kaka jodolo ma ne tiyo kanyo ne gitiyo “gi kido gi tipo mar gik me polo.” Johib. 8:5.KKS 78.1


text:
Lwenj Lwenje- Contents
-
-
- WECHE MANTIE
- Wach moa kuom Jandiko kuom Jogo Masomo Kitabuni eni
-
-
-
-
-
- SURA AUCHIEL - DHI NYIME OTAMORE
-
-
-
-
-
-
-
-
- SURA APAR GABICH - DWOL MADUONG’
-
- SURA APAR GABIRIYO - NDALO MAG CHANDRUOK MAR YAKOBO
-
- SURA APAR GOCHIKO - POK MAR JO MALER
- PIERO ARIYO - HIGINI GANA ACHIEL
- PIERO ARIYO GACHIEL - CHIER MAR ARIYO
-
-
-
-
- Results
- Related
- Featured
- Weighted Relevancy
- Content Sequence
- Relevancy
- Earliest First
- Latest First
SURA APAR GABORO - RESRUOK MAR JO MALER
NYASAYE nowalo mondo ores joge dier odiewuor. E kindeno ma jo maricho ne jarogi, chieng’ nowuok apoya dichiel kendo norieny makech, to dwe nochungo koling’. Jo maricho nowuoro wachno, jo maler ne bedo mamor mokalo ka gineno ranyisi mag warruok margi. Ranyisi madongo miwuoro noluwe mapiyo. Kit gik moko mapile nolokore. Aore nogik. Boche polo mapek kendo maratenge nodhuolore ma ne gituomore kendgi. To ne nitie kamoro adundo ma ler ne nitie, kendo kanyo e ma dwond Nyasaye nowuokie machalo gi dwond pige mathoth, koyiengo polo gi piny. Yiengini mar piny notimore malich. Liete noyawore, kendo jogo ma notho ka giyie kuom ote mar jamalaika mar adek, ka girito Sabato, ne giwuok e lowo ka itgi olokore, ka gin gi duong’ maler, ka giwuok mondo giwinj muma mar kuwe ma Nyasaye ne biro timo kod jogo momako chikne.KKS 115.1
Polo noyawore kendo diyore kendo tungini ne nitie. Gode noyiengini kaka odundu ma yamo yiengo, kendo kite moa e gode nodirore koni gi koni. Nam bende noyienyo kaka agulu kendo nodiro kite e piny motwo. Kendo ka Nyasaye nohulo ndalo gi saa ma Yesu biro komiyore duong’ e nyim jogo mak oluoro Nyasaye ma nodak machiegini kodgi; kendo Yesu bende ne nyalo yudo duong’ gi pak kuom golo joge mondo kik gine tho, mana joge makare ma nosebedo ka rite kuom higini mang’eny.KKS 115.2
Bang’e matin naneno jo maler ka chunygi chandore ahinya. Ne nenore ka chal jo maricho modak e piny ne olworogi koni gi koni. Kendo gi wang’ mar dhano to nonenore ni gin ka marach chutho. Ji mamoko kuomgi ne chako luor ni di po ka Nyasaye oseweyogi mondo githo e luet jo maricho. To ka di ne bed ni wengegi yepi, to di ne gineno ka jomalaika mag Nyasaye olworogi koni gi koni. Eka ne nitie oganda mar jo maricho mopong’ gi mirima, kendo toke oko ne nitie jomalaika maricho, ka gichwalo jo marichogo mondo gidhi gineg jo maler. To ka pok gichopo machiegini kod jo Nyasaye, to nyaka mokwongo gikadh jomalaika maler, marateke. To mano gi ma ne ok nyalre ngang’. Jomalaika mag Nyasaye nodhirogi ka dwokogi chien, kendo jomalaika maricho ma ne luwo bang’gi bende ne gidhirogi ka kidwokogi chien.KKS 116.1


text:
Body of Woman Attacked by Crocodile Retrieved
Written by admin on August 25, 2020
Ringre miyo mane omonj kod nyang’ odiochieng manyoro e dhowath ma Rayalo e sub county ma Rarieda gikone tokoro oyudi.
Ringre mikayi Christabel Fwaga ne oyud Koda jolupo maneobedo kamenyo chakre nyoro gokiny e kinde mane masirano otimre.
Mikayi Fwaga be oromo go thone e kinde maneodhi okulo kaachiel gi jaod owadgi kakoro jolupogo kaachiel gi jogweng mamoko ne ochako chendro Mar menyo okiny gi otieno kakoro negiyude e onyango makawuono ka ringreno omoko e Togo Moko e dhowath kuno.
Achiel kuom jogweng maongere Kaka Migosi Ochieng Riako ne onyiso Radio Sky niringreno oseter nyaka e kar kano ringre jomotho ma Madiany sub county hospital kakoro ichano chendro mag iko.


text:
1
Kar Chakruok
1 Kar chakruok Nyasaye nochweyo polo gi piny. 2 Koro piny ne onge kido kendo ne onge gimoro amora e iye. Mudho mandiwa noimo ataro mangʼongo kendo Roho mar Nyasaye ne wuotho ewi atarono.
3 Eka Nyasaye nowacho niya, “Ler mondo obedie,” mi ler nobetie. 4 Nyasaye noneno ni ler ber, kendo ne opogo ler kuom mudho. 5 Nyasaye noluongo ler ni “odiechiengʼ” kendo mudho noluongo ni “otieno.” Piny noyuso, kendo noru ma en chiengʼ mokwongo.
6 Eka Nyasaye nowacho niya, “Gima pogo pi mondo obedie mondo opog pi gi pige.” 7 Omiyo Nyasaye noketo gima pogo pi mamalo gi pi ma piny. Kendo nobedo kamano. 8 Nyasaye noluongo gima nopogo pigno ni “polo.” Piny noyuso kendo noru, ma en chiengʼ mar ariyo.
9Kendo Nyasaye nowacho niya, “Pi manie bwo polo mondo ochokre kaachiel, kendo lowo motwo obedie.” Kendo notimore kamano. 10 Nyasaye nochako lowo ni “piny” kendo pige mane ochokore nochako ni “nembe.” Kendo Nyasaye noneno ni mano ber.
11 Eka Nyasaye nowacho niya, “Buya nyaka nyag e piny, kothe manyago cham kod yiende manyago olembe man-gi kuthe eigi kaka kitgi obet kendo nobedo kamano. 12Buya nonyak e piny: Cham nonywolo kothegi kaka kitgi nobet kendo yiende nonywolo olembe man-gi kodhi kaka kitgi nobet. Kendo Nyasaye noneno ni mano ber. 13Piny noyuso kendo noru, ma en chiengʼ mar adek.”
14 Bangʼe Nyasaye nowacho niya, “Ler mondo obedie e kor polo mondo opog odiechiengʼ gi otieno, kendo gibed kaka ranyisi mag lokruok ndalo kod odiechienge, kod higni, 15kendo ginibedi ler mae kor polo mondo gi chiw ler e piny.” Kendo nobedo kamano. 16 Nyasaye noloso gik moko ariyo madongo makelo ler; ler maduongʼ ne rito odiechiengʼ, to ler matin ne rito otieno. Sulwe bende noloso. 17Nyasaye noketogi e kor polo mondo gi chiw ler e piny, 18 mondo girit odiechiengʼ gotieno, kendo gipog ler koa kuom mudho. Nyasaye noneno ni mano ber. 19Piny noyuso kendo noru, ma en chiengʼ mar angʼwen.
20 Kendo Nyasaye nowacho niya, “Pi mondo opongʼ gi gik mangima, kendo winy mondo ofu ewi piny e kor polo.” 21 Kamano Nyasaye nochweyo gik madongo mag nam kod gik mangima duto kod gik malak mag pi, kaka kitgi obet kod winy duto man-gi bwombegi kaka kitgi obet. Nyasaye noneno ni mano ber. 22 Nyasaye nogwedhogi kendo owacho niya, “Nywolreuru kendo umedru kuom kwan kendo upongʼ pi mag nembe kendo winy bende omedre e piny.” 23Kendo piny noyuso, kendo noru, ma en chiengʼ mar abich.
24 Kendo Nyasaye nowacho niya, “Piny mondo onywol gik mangima kaka kitgi obet: Jamni, kod gik moko duto mamol e lowo, kod le mag bungu, mana kaka kit moro ka moro obet.” Kendo nobet kamano. 25 Nyasaye noloso le mag bungu kaka kitgi obet; jamni kaka kitgi obet kendo gi gik mamol e lowo kaka kitgi obet. Nyasaye noneno ni mano ber.
26 Eka Nyasaye nowacho niya, “We wachwe dhano e kido machal kodwa kendo gibed gi teko ewi rech mae nam kendo gi winy mae kor polo, ewi jamni, ewi piny duto kendo ewi chwech duto mawuotho ewi lowo.”
27 Kuom mano Nyasaye nochweyo dhano e kite owuon,
e kit Nyasaye nochweye;
nochweyogi dichwo gi dhako.
28 Nyasaye nogwedhogi mi owachonegi niya, “Nywolreuru kendo kwanu omedre; pongʼuru piny kendo urite. Beduru gi teko ewi rech ma e nam kod winy mae kor polo kendo ewi gik mangima duto mawuotho ewi lowo.”
29 Eka Nyasaye nowacho niya, “Amiyou kothe duto manyago cham e wangʼ piny duto kod yiende duto man kod olemo gi kodhi eigi. Ginibed magu kuom chiemo. 30 To ne le duto mag piny kod winy duto mafuyo e kor polo kod gik moko duto mawuotho e piny, gimoro amora mangima; amiyo lum duto mondo obed chiembgi.” Kendo nobedo kamano.
31 Nyasaye nongʼiyo gik moko duto mane osechweyo kendo noneno ni gibeyo ahinya. Piny noyuso kendo noru, ma en chiengʼ mar auchiel.


text:
We Want Water in Nyatike,MP tells Migori County Government
Written by admin on September 14, 2020
Pogruok omienjo e kind jaod bura ma nyatike migosi Tom odege kod sirkannd county ma migori ka otenore kod wach dongruoge mag pii ma jaod burano koni ok osebedo ka ichwalo ne jodak ma nyatike kendo miyo koro giwuotho kilimita mathoth ka gidhi manyo weche pii e tong mar Migori county kod Homabay.
Migosi odege mane loso e county ma migori ne ochayo ahinya sirkand county ma migori ma okoni osebedo mana ka ok chwal dongruoge e gwenge mag nyatike ka okoni oganda jo nyatike osebedo ka sandore ne wach pii to omenda mag dongruogego osebed mana ka ichamo kod jodito mag sirkand county ma migori.
Ne okoni kata mana MCAS mawuok e gwenge mag nyatike sub-county bende ok nyis wach moro amora kod telo mag migori e thuolo ma gidwa timo gimoro e gwengegi ka okoni mano nyiso ni weche mag mibadhi okwako chenro ka okoni da ber ka MCAS Ma migori ngeyo gik ma sirkal dwa timo e gwengego maok mano ma osebedo ka timore e thuolonieri.
Wechenego ne okwedi e okang ma malo kod apisa maduong e tend migawo mar pii e county ma migori migosi Kabaka Ochenge mane okoni wach mane jaod burano wacho ni pii onge e gwenge mag nyatike gin mana siasa kod miriambo lilo ka migosi Kabaka ne okoni sirkand county ma migori osebedo ka ochwalo pii e gwenge ma opogore opogore e nyatike sub-county


text:
Gima Omiyo Dhano en Ochung’ Tir
Dholuo
Richard Oduor Oduku
Chon chon gilala dhano ne wuotho kokulore gi lwetegi gi tiendegi kaka le mamoko. Ndalogo dhano ne chamo aputh njiri kaka apwoyo, kwach gi omuga. Lwedo ne chiegni gi tielo kendo fuonde ne chalre. Ne gin osiepe sidang’ kendo ne gitiyo kanyakla ka gitero del e chiro kata goyo abal, ka gikonyore gi dhok, it, um, gi wang’. Ne en riwruok mipuoyo konchiel, to komachielo ne en riwruok makelo sigu.
Chieng’ moro lep nobedo gi ich lit kod hera manitie e kind lwedo gi tielo, kendo ne ochako thuwogi. Lwedo ne ochako seyo tielo ni lith-tiende othirno to opugno. Tielo ne yanyo lwedo ni lith-lwete boyo tokodre ka gima ne podi ok oneno chiemo nyaka ne chwe piny. Tungni e kind lwedo gi tielo ne oketho riwruok gi tich mane gitiyo kanyakla. Ne gikwayo ni ochuo bura manyalo duoko kwe.
E burano lep jarudre ne osieko ni piem ema ne nyalo tieko gwandruok e kindgi. Jomoko ne osieko ni amen e piem maber, to jomoko ne dwaro ng’wech. Mondo long’o obedi e piem, bura ne okalo ni lwedo gi tielo ema nyaka yier kit piem magidwaro.
Piem ne otimre e pap, e dier thim machiegni gi aora. Yamo ne olando wach piem e thim, aoche gi polo. Joma nochopo mokwongo ne gin le kaka kwach, sibuor, omuga, otoyo, liech, tiga, jowi, mwanda, nyakech, apwoyo, gi oyiech gudhugudhu. Ne gibiro gi kwe kendo gibedo piny e tie thim. Aora ne oyawo ei rao, nyang’, gi rech. Ne gilimbo e dho wath. Winy machalo kaka udo gi awendo bende noyuoro budho. Le ma lak bende ne oyuoro. Ong’ongruok bende noyware gi ogweyo. Ong’eche ne dum e bede yien mamiel mos mos korito piem.
Dhok ne oyawo piem gi wer:
Watimo ma mondo wabed mamor
Watimo ma mondo wabed mamora
Watimo ma mondo wabed mamor
Nikech waduto
Wawuok e piny achiel
Lwedo gi tielo ne okuong’ore ni gi dhi yie duoko mar piem gi muolo, maonge kun, bwok, kata tulo. Lwedo ema ne okwongo yiero kit piem. Ne owito yien e lowo to onyiso tielo ni okwany mondo owit. Tielo ne otemo loko yiendego mondo okwanygi maber, to ne otamogi. Lwedo ne omuoch gi nyiero ka oneno kaka tielo thuthni. Gikone, ne okwanyo yiendego kendo owitogi e thim. Joma ne oyuoro budho te ne mor gi lwedo.Mondo onyis tielo kaka en fuondi mathiring’inyi, lwedo ne kwanyo kwoyo matindo e bakund ochele, ne oruwo usi e sindan, kendo obayo tong mabor. Tielo ne ng’icho malich ka le moko pako lwedo.
Ka kinde mar tielo ne ochopo mondo oyier kit piem mare, ne owacho ni lwedo oting’ del, kendo oluor pap. Lwedo ne omuoch gi nyiero ka paro ni en piem mayot. Kara ne ogore dusla. Ne okiya ni del pek, kendo ka wich ong’iyo piny, buru donjo e um to saso dhano gi gir. Ka le ne oneno ka tielo welo e muya ne gichako wer:
Tielo malo
Onge tulo
Luw tielo
Onge tulo
Wadum e polo
Ne giwer to wengegi ne ok wuog e lwedo, ka giwuoro kaka lwedo mong’eyo wito tonge to yiero kwoyo matindo e bakund ochele, to pakre kaka en thiring’inyi koro ok nyal ting’o del kendo owuothgo kata matin. Lwedo ne ochako ywak kuom rem kokwang’. Nee ogoyo del piny, oyweyo matin, eka otemo chung’ koyawo lith-lwetene mondo omak piny maber. Tielo ne ochako nyiere kagone siboyi, ka nyawo nege nyaka oyie ni otame. Tielo ne ogolo aputh njiri kaluoro pap, dum, kendo sungore. Le thim, le aoche, winy, gi le ma lak ne mor kapako tielo. Lwedo ne onge gi yilo kata matin.
Piem ne odhi nyime nyaka ndalo abich to onge fuondi ma ne bura nyalo lando kaka jayombo. Lwedo ne oyombo e tuke ma ne oyiero, to tielo bende ne oyombo e tuke ma ne oyiero. Mbaka ne omoko e piemno nyaka fuonde duto mag del duto ofwenyo ni onge fuondi ma ber e tije te, to ka fuondi duto oriwore kanyakla to onge tich manyalo tamogi timo. Bura ne ong’ado ni mondo tungni kik bed e ndalo mabiro, dhano nyaka wuoth tir mondo lwedo gi tielo kik bed gi gwandruok. Tielo ne omi tich mar ting’o del, to lwedo ne omi tich mar ting’o gik moko, kaka gedo, keto chiemo e dhok mondo oreg gi lak eka olor e ich. Wich, dhok, it, um, gi fuondi del te ne omi tije makende. Bura bende ne ong’ado ni yilo gi rem nyaka pogi marom. Kagiwinjo mano, fuondi te mag del ne ochako wer:
E dendwa
Onge misumba
E dendwa
Onge misumba
Wa konywe
Wan e wan
Wa konyre
Wan e wan
Wa konyre
Lew wa e duondwa
Mak lweta amak lweti
Wager dendwa
Mak lweta amak lweti
Wager dendwa
Riwruok en mwandu
Wati kanyakla
Mondo wager dendwa
Wati kanyakla
Mondo wager dendwa
Riwruok e teko
Nyaka chieng’ kawuono, ma e wer ma fuondi mag del te wero. Le te mane oyuoro budho ne ok mor gi lokruok e kind lwedo gi tielo. Nee gitamore wach mar chung’ tir ka gidok e thim gi aoche. Nyaka kawuono giwuotho gi lwetegi gi tiendegi.
Tinda.
~
Edited by Linet Atieno
Read the English translation – The Upright Revolution: Or Why Humans Walk Upright by Ngugi wa Thiong’o
Richard Oduor Oduku (@RichieMaccs) is a post-cynical humanist, researcher, poet and writer. He studied Biomedical Science and Technology and works as a Research Consultant, in Nairobi. He has been published in Kwani? Jalada Africa, Saraba Magazine, Storymoja and numerous online portals. His story ‘eNGAGEMENT’ published in the Jalada Afrofutures anthology was longlisted for the BSFA Awards 2015. He commentates on topical issues via #MaskaniConversations in the Star Newspaper, writes monthly book reviews for Wawa Book Review, and judges bi-monthly Slam Africa Spoken Word Poetry competition. He is a Founding member of Jalada Africa – a Pan-African collective and Hisia Zangu – an artists’ society. He is a serving Board Member on Youth on the Move (YoTM), Kenya – an organization that empowers persons with epilepsy and ensures equal participation in the society through lobby and awareness creation in partnership with stakeholders.
What's Your Reaction?
A pan-African writers' collective and publisher


text:
Lwenj Lwenje- Contents
-
-
- WECHE MANTIE
- Wach moa kuom Jandiko kuom Jogo Masomo Kitabuni eni
-
-
-
-
-
- SURA AUCHIEL - DHI NYIME OTAMORE
-
-
-
-
-
-
-
-
- SURA APAR GABICH - DWOL MADUONG’
-
- SURA APAR GABIRIYO - NDALO MAG CHANDRUOK MAR YAKOBO
-
- SURA APAR GOCHIKO - POK MAR JO MALER
- PIERO ARIYO - HIGINI GANA ACHIEL
- PIERO ARIYO GACHIEL - CHIER MAR ARIYO
-
-
-
-
- Results
- Related
- Featured
- Weighted Relevancy
- Content Sequence
- Relevancy
- Earliest First
- Latest First
Jotelo Kuom Pwodhruok Dini
Kuom dwaro mar Nyasaye, Luther noparo mondo odhi Rumi. Nene nitie singruok moro mar yudo werruok e keth (Indulgence) ma papa noketo ni ji duto moyie wuotho gi chongegi e kamoro ma ne giluongo ni “Raidhi mar Pilato.” Chieng’ moro Luther ne idho kanyo gi chonge kamano, kendo gapoya dichiel nowinjo dwol machalo gi dwond mor polo kawachone niya, “Ng’at makare nobedi mangima kuom yie!” Nochungo piyo koluor kendo ka wiye okuot, kendo noa kanyo piyo mondo kik otim tim fuwo machalo kamano. Wiye ok nowil kod wechego nyaka ngimane duto. Chakre chieng’no, noneno malong’o moloyo chon kaka dhano ok nyal yudo warruok kuom timbe motimo; kendo en mana fuwo ka ng’ato geno kamano; kendo noneno kaka nowinjore mondo ji obed gi yie mapile kuom ber mar Kristo. Wengene noyepo, kendo ne ok ginyal imore kendo ni wuond mag Kanisa mar Rumi moa ka Satan. E kindeno ma noloko ng’eye ni Rumi, kare noloko kata chunye duto bende, kendo chakre ndalono pogruokne kod Rumi nomedo bedo maduong’, nyaka nowalore chutho koa kuom Kanisa mar Rumi.KKS 36.1
Ka Luther noseduogo koa Rumi, noyudo duong’ (degree) mar “Doctor of Divinity,” (tiende ni jarieko kuom weche mag dini), e skul maduong’ (University) mar Wittenberg. Koro noyudo kinde mar chiwore kaka ohero kuom somo Biblos moloyo kaka notimo chon. Nosetimo singo maduong’ ei chunye owuon mar nono Wach Nyasaye ahinya, koyalogo ni ji kuom ndalo duto mag ngimane, kendo notamore winjo weche alosa kod puonj mag Kanisa mar Rumi. Koro ne ok obedo kaka jopuonj madongo mamoko, bende ne ok ochalo gi jopadri mamoko, to koro ne okwane kaka japuonj maduong’ chutho mar Biblos. Noseluonge obed jakwath mondo orit kwedh rombe mag Nyasaye, ma ne kech gi riyo oloyo mar wach makare. Nolando wach gi teko kaka ok owinjore mondo Jokristo ochik itgi ni puonj moro mopogore kod mago mondiki ei Wach Nyasaye. Wechegi eki ma nowacho to ne chalo ka gi mokedo gi loch mar papa chutho, nikech gin e ma ne gibedo nyanonro mar pwodhruok mar dini.KKS 36.2
Koro Luther nomako tichne mar lando adiera gi chir. Ji nowinje kochungo kar yalo kosiemogi gi weche malich kod sirimo. Nonyiso ji kit richo kaka ojogo Nyasaye, kendo nopuonjogi kaka dhano, kuom tichne owuon, ok onyal golo richone, bende ok onyal tony kuom chwat mar richone mosetimo. Onge gimoro machielo manyalo waro jaketh, mak mana lokruok dhi ir Nyasaye kendo yie kuom Kristo. Onge ng’at manyalo ng’iewo ng’wono mar Kristo; en mich mochiw ni ji nono. Luther nong’ado ni ji rieko mondo kik ging’iew singruok mag kanisa kuom weruok mar keth (indulgences), to kuom yie mondo ging’i Jawar ma nogur. Nowuoyo kuom lit gi wich kuot ma noseneno e ngimane owuon, kotimore owuon nono kendo kotimo timbe moketne kaka chwat mar kethne, kogeno mondo oyud warruok; to mago duto nobedo kayiem nono; kendo noyango ni ji malong’o kaka ginyalo yudo kuwe gi mor mana kuom ng’iyo Kristo kende, ka giweyo genore kendgi giwegi kod tichgi.KKS 37.1
Puonj mag Luther noyuwayo jo ma nigi paro makare e piny Germany duto. Yalo kod ndiko mage nokelo ler ma nomenyo chuny ji gana mathoth. Kar tim manono mag dini ma nosebedo e kanisa kuom higini mathoth, to ji nochako bedo gi yie madieri kuom Nyasaye. Mos mos chuny ji nochako a kuom timbe manono mag Kanisa mar Rumi. Chuny mar sin kod weche duto ma ok oa kuom papa nochako rumo matin tin mos mos. Wach Nyasaye, ma Luther nosirogo puonjne duto nochalo ligangla ma nigi dhoge koni gi koni, kendo nochwowo chuny ji. Kwonde duto to ji nochako chiew kendo bedo gi gombo mar dongruok e yor weche mag chuny. Kwonde duto kech kod riyo mar wach makare noloyo ji kaka ne pok otimore kuom tienge mathoth. Jogo machon noketore kuom timbe kod chik ma dhano oketo, bende ma noketo mana dhano e mobedo jagach margi, koro ne gichako lokore ka gidhi ir Kristo ma nogur.KKS 38.1
Ndiko kod puonj mag Luther nolandore e pinje duto ma Jokristo ne dakie. Tich nolandore nyaka e piny Swizerland gi Holland. Kitepe ma nondiko nochopo nyaka piny Fransa kod Spain. Jo ma nodak e piny England noluongo puonjne ni wach mar ngima. Adier ma noyalo nolandore nyaka Belgium gi Italia. Ji gana mathoth nochiew ka gia e nindo ma ne gintie chon, kendo ne giruako geno, mor, kod ngima mar yie.KKS 38.2


text:
13
Ngʼat Nyasaye moa Juda
1 Kaluwore gi wach Jehova Nyasaye, ngʼat Nyasaye nobiro koa Juda modhi Bethel e kinde mane Jeroboam ochungʼ e but kendo mar misango mondo ochiw misango.
2 Noywak kokwongʼo kendo misangono kaluwore gi wach Jehova Nyasaye: “Yaye kendo mar misango! Yaye kendo mar misango! Ma e gima Jehova Nyasaye wacho, ‘Wuowi miluongo ni Josia ibiro nywol e od Daudi. Kuomi e nochiwe jodolo mag kuonde motingʼore makoro chiwo misengini kuomi, kendo choke dhano ibiro wangʼ kuomi.’ ”
3 Chiengʼ nogono ngʼat Nyasayeno nochiwo ranyisi: “Ma e ranyisi ma Jehova Nyasaye osechiwo: Kendo mar misango biro barore diere ariyo kendo buru man kuome biro pukore oko.”
4 Kane ruoth Jeroboam owinjo kaka ngʼat Nyasayeno noywak kokwongʼo kendo mar misango man Bethel norieyo bade kowuok e kendo mar misango kowacho niya, “Makeuru!” To bade mane orieyono kochomo ngʼat Nyasayeno notal mane ok onyal dole.
5 Kendo mar misangono bende nobarore diere ariyo kendo buru mage nopukore oko kaluwore gi ranyisi mane ochiw gi ngʼat Nyasaye kod Wach Jehova Nyasaye.
6 Eka ruoth nowacho ni ngʼat Nyasayeno niya, “Kwana Jehova Nyasaye ma Nyasachi kendo lamna mondo lweta odog kare.” Kamano ngʼat Nyasayeno nokwayone Jehova Nyasaye kendo lwet ruoth nodok kare kaka ne en.
7 Ruoth nowacho ni ngʼat Nyasayeno niya, “Wadhi oda mondo iyud gimoro icham kendo abiro miyi mich.”
8 To ngʼat Nyasaye nodwoko ruoth niya, “Kata ne bed mana ni inyalo miya nus mwanduni duto ok anadhi kodi kata chamo chiemo kata modho pi ka.
9 Nimar nochika gi wach Jehova Nyasaye ni, ‘Kik ichiem kata modho pi kata dok gi yo mane ibirogo.’ ”
10 Kamano nokawo yo machielo mine ok odok gi yo mane obirogo Bethel.
11 Koro ne nitie janabi moro moti mane odak Bethel ma yawuote nobiro mowachone duto mane ngʼat Nyasayeno otimo kanyo chiengʼno, bende neginyiso wuon-gi gima nowacho ni ruoth.
12 Wuon-gi nopenjogi niya, “Noluwo yo mane?” To yawuote nonyise yo mane ngʼat Nyasaye moa Juda noluwo.
13 Kamano nowacho ni yawuote niya, “Gawnauru punda.” Kane gisegawone punda, noidhe
14 mi noluwo bangʼ ngʼat Nyasayeno. Noyude kobet e tiend yiend ober mopenje niya, “In e ngʼat Nyasaye mane oa Juda?”
Nodwoke niya, “Ee en an.”
15 Kamano janabi nowachone niya, “Wadhi dala mondo ichiem.”
16 Ngʼat Nyasayeno nowacho niya, “Ok anyal lokora ma adog kodi dala kata chiemo kata modho pi kodi ka.
17 Osenyisa kaluwore gi wach Jehova Nyasaye ni, ‘Kik ichiem kata kik imodh pi kanyo kata idog gi yo mane ibirogo.’ ”
18 To janabi motino nodwoke niya, “An bende an janabi mana kaka in. Kendo malaika nowuoyo koda gi wach Jehova Nyasaye kawachona ni, ‘Duog kode e odi mondo mi ochiem kendo omodh pi.’ ” To kata kamano nowuonde.
19 Kamano ngʼat Nyasaye noduogo kode mochiemo kendo metho e ode.
20 Kane gibedo e mesa gichiemo, wach Jehova Nyasaye nobiro ni janabi moticha mane odwogo chien.
21 Noywak ne ngʼat Nyasaye mane oa Juda mowacho niya, “Ma e gima Jehova Nyasaye wacho: ‘Isedagi winjo wach Jehova Nyasaye kendo ok iserito chik mane Jehova Nyasaye ma Nyasachi omiyi.
22 Nidwogo chien mi ichamo makati kendo imodho pi kama nowachoni ni kik ichiemie kata modhoe pi. Omiyo ringri ok enoyiki e kar yiko mar kwereni.’ ”
23 Kane ngʼat Nyasayeno otieko chiemo kendo metho, janabi mane odwoge chienno nogawone pundane.
24 Kane en e yore odhi, sibuor noromo kode e yo monege kendo ringe nowit piny e yo, ka punda kod sibuor ochungʼ bute.
25 Jomoko mane kadho machiegni noneno ringreno kowit piny kanyo, ka sibuor ochungʼ but ringruokno kendo negidhi mi gilando wachno e dala mane janabi moticha odakie.
26 Kane janabi mane odwoge chien e wuodhe owinjo ma nowacho niya, “En ngʼat Nyasaye mane ochayo wach Nyasaye. Jehova Nyasaye osechiwe ni sibuor mosekidhe kendo onege mana kaka wach Jehova Nyasaye nosesieme.”
27 Janabi nowachone yawuote niya, “Gawnauru punda kendo negitimo kamano.”
28 Eka nowuok modhi oyudo ringruokno kowit piny e yo ka punda gi sibuor ochungʼ bute. Sibuor ne ok ochamo ngʼatno kata kidho punda.
29 Kamano janabino nokawo ringre ngʼat Nyasayeno mokete e ngʼe punda kendo nodwoge e dalane mondo oywage kendo oike.
30 Eka noketo ringreno e kar bure owuon mi giywage kagiwacho niya, “Yaye, owadwa!”
31 Bangʼ yike nowacho ni yawuote niya, “Katho to ikauru e bur kama oyikie ngʼat Nyasayeni; keturu chokena but chokene.
32 Nikech wach mane owacho kuluworegi wach Jehova Nyasaye kuom kendo mar misango man Bethel kendo kwongʼ mane okwongʼogo kuonde duto motingʼore malo mitimoe misango manie dala man Samaria biro chopo kare.”
33 Kata mana bangʼ ma, Jeroboam ne ok oloko yorene maricho to nomedo yiero jodolo koa kuom ji mopogore opogore mondo oti kuonde motingʼore. Ngʼato angʼata mane dwaro bedo jadolo nowalo ni kuonde motingʼore.
34 Ma e richo mar od Jeroboam mane omiyo opodho kendo kelone kethruok e wangʼ piny.


text:
Lwenj Lwenje- Contents
-
-
- WECHE MANTIE
- Wach moa kuom Jandiko kuom Jogo Masomo Kitabuni eni
-
-
-
-
-
- SURA AUCHIEL - DHI NYIME OTAMORE
-
-
-
-
-
-
-
-
- SURA APAR GABICH - DWOL MADUONG’
-
- SURA APAR GABIRIYO - NDALO MAG CHANDRUOK MAR YAKOBO
-
- SURA APAR GOCHIKO - POK MAR JO MALER
- PIERO ARIYO - HIGINI GANA ACHIEL
- PIERO ARIYO GACHIEL - CHIER MAR ARIYO
-
-
-
-
- Results
- Related
- Featured
- Weighted Relevancy
- Content Sequence
- Relevancy
- Earliest First
- Latest First
Pwodho Ka Maler
Kaka ne ikawo richo mag ji chon kuom kido, kod remb gir misango, kiterogi ei hema, e kaka richowa bende itero e ka maler manie polo, mana kod remb Kristo. Kendo kaka pwodhruok mar ka maler mar pinyni ne timore e yor kido mana kuom golo richogo ma nochido ka maler, e kaka pwodhruok mar ka maler manie polo bende timore mana kuom golo richo, kaka rucho richo duto mondiki kanyo; Mano tiende ni dwarore mondo onon kitepe manie polo mondo ofweny ni to ng’a gini mowinjore kod yudo winjruok kod Kristo, nikech giselokore ka giweyo richogi kendo yie kuom Kristo. Kamano nono kitepe kod poro buch ji en migap tijno mar pwodho ka maler. Tijni mar nono kitepe to nyaka otimre mana ka Kristo pok obiro mondo owar joge. Nikech kobiro obiro kod pok mare koting’o e luete, kendo nopog ng’ato ka ng’ato kaka tichne obet. Fweny 22:12.KKS 78.2
Kamano jogo ma noluwo ler mar wach mokor ne gineno kaka Kristo ne ok onego obi e piny e giko mar ndalo 2,300 e higano 1844; to e higano Kristo nodonjo e e ka maler manie polo, e nyim Nyasaye, mondo otim tich mogik mar timo winjruok ni dhano, koikore ni birone mar ariyo.KKS 79.1


text:
7
Solomon ogero ode
1 To Solomon nokawo higni apar gadek mondo otiek gero ode.
2 Nogero ode gi Bungu mar Lebanon ma borne romo fut mia achiel gi piero abich gachiel to lachne romo fut piero abiriyo gabich gi nus kendo borne madhi malo romo fut piero angʼwen gangʼwen. Nogure ewi laini angʼwen mag sirni mag sida moriwie bape mag sida.
3 Noumo wiye gi bap sida mokadho e sirni piero angʼwen gabich, e laini ka laini apar gabich.
4 Dirise noketi adek adek modhi malo momanyore moro gi moro.
5 Sirni mag dhoudi ma bethene ariyo momanyore romre; noketi adek adek nyime ka gimanyore.
6 Bende nogero od sirni ma borne romo fut piero aboro gariyo to lachne romo fut piero angʼwen gochiko. Ne en gi agola man-gi sirni e nyime.
7 Nogero od kom duongʼ, Od ngʼado Bura kama ne ongʼadoe bura kendo noume gi sida koa piny nyaka e tado.
8 Bende od ruoth mane obiro dakie nogero e laru machielo e tok od bura to nogere mana machal gi od bura, Solomon bende noloso od dak machal kamano ni nyar Farao mane okendo.
9 Udigo duto chakre oko nyaka laru maduongʼ kendo chakre mise nyaka yiendambewa noger gi kite ma nengogi tek mopa iye gi oko kendo nongʼadgi mowinjore kaka idwaro.
10 Mise ne oger gi kite madongo kendo ma nengogi tek maromo fut apar gabich kod fut apar gachiel gi nus.
11 To e wiye malo nokete kite ma nengogi tek mopa kaka owinjore kendo noriwie bape sida.
12 Laru maduongʼ noluor gi ohinga mar kite mopa ma lachne en kite adek gi laini achiel mar bap sida mobar machal mana gi laru maiye mar hekalu mar Jehova Nyasaye gi agolane.
Gige hekalu
13 Ruoth Solomon nooro jaote Turo ma oomo Huram,
14 ma min-gi ne en dhako ma chwore otho, nyar dhood Naftali kendo wuon-gi ne ja-Turo kendo ngʼat molony e loso mula. Huram ne en ngʼat mariek, ngʼat man-gi ngʼeyo kendo molony ahinya e kit tije duto mag mula. Nobiro ir ruoth Solomon motimo tije duto mane omiye.
15 Noloso sirni madongo ariyo mag mula moro ka moro borne madhi malo romo fut piero ariyo gauchiel to alworane romo fut apar gauchiel.
16 Bende noloso gik moko ariyo machalo agulni mag mula mondo oketi ewi sirni. Bor mar moro ka moro ne romo fut apar gauchiel.
17 Bende noloso thiwni mogaji mane omako gik machalo agulnigo ewi sirnigo, thiwnigo noketi abiriyo abiriyo ewi gik machalo agulnigo.
18 Noloso gik mongʼinore e laini ariyo molworo thiwnigo mongʼawogi kuom gik machalo agulni manie ewi siro. Notimo mano ewi moro ka moro.
19 To gik machalo agulni mane ni ewi sirni mag agola nolosi e kido mag ondanyo ka borgi romo fut auchiel gi nus.
20 Ewi gik machalo agulni manie wi sirni ariyogo, ewi kama olosi ka tawo but thiwni, noketie gik mongʼinore mia ariyo e laini molwore.
21 Nochungo sirnigo e agola mar hekalu. Siro ma yo milambo nomiyo nying ni Jakin (tiende ni osegurore), to siro ma yo nyandwat nomiyo nying ni Boaz (tiende ni teko nitie kuome).
22 Gik machalo agulni mane ni e wiye nolosi kaka ondanyo. Kamano tich sirnigo norumo.
23 Eka noloso Nam mar mula moleny, molworore kaka karaya, ma lachne romo fut apar gabich to tutne romo fut aboro. Alworane duto ne romo fut piero angʼwen gangʼwen.
24 E bwo dhoge nolwore gi pugni ma kindgi romo fut achiel gi nus, pugni nochan e laini ariyo ka gimakore gi Namno.
25 Karaya mar Namno norenji e ngʼe rwedhi apar gariyo, ka adek ngʼiyo yo nyandwat, to adek ngʼiyo yo podho chiengʼ, to adek ngʼiyo yo milambo bende adek ngʼiyo yo wuok chiengʼ. Karaya mar Namno noyiere kuomgi kendo tiendegi machien nochomo ka iye.
26 Lachne ne romo bat achiel morie to dhoge ne chalo gi dho kikombe, mana ka ondanyo mathiewo. Notingʼo pi manyalo romo lita alufu adek.
27 Bende noloso rachungi apar mag mula minyalo dhir; ka moro ka moro romo fut auchiel gi nus e bor madhi malo to lachne to romo fut abich.
28 Ma e kaka rachungigo nolosi: Nosirgi gi bao koa piny nyaka malo.
29 E bethe bepe mosirogigo ne nitie kido mar sibuoche, kido mar rwedhi kod kido mar kerubi kendo ewi sirnigo bende. E wigi malo kendo e bwo sibuoche gi rwedhigo ne nitie gik machalo maua mothedhi.
30 Rachungi ka rachungi ne nigi tiende angʼwen mag mula, man kod chumbe mag mula molworore kendo moro ka moro ewi rachungi angʼwen-go nokete karaya molosi e kido mar maua koni gi kocha.
31 Yo ka iye mag rachungigo ne nitie hoho molworore ma tutne nyalo romo fut achiel gi nus. Hohoni nolwore, kendo bwoye ne oloyo fut achiel gi nus matin. To alwora mar dhoge nolosie kido. Bepe momako sirnigo ne ok olworore to ne gin Skweya.
32 Tiende angʼwen-go ne nitie e bwo bepego kendo kama tielogo ne lworore notudi e rachungi.
33 Tiendego nolos kaka tiende gach faras; chumbe ma tiende lworore, tiende molworore, weche momake kod dag waya nolos gi mula moleny.
34 Rachungi ka rachungi ne nigi ramaki angʼwen e kona ka kona molos koa e rachungi.
35 Ewi rachungino ne nitie gima olworore, ma tutne ne ok oromo kata mana nus fut. Rachungi gi bepe nomako siro koago malo.
36 Noketo kido mar kerubi gi sibuor kod yiend othidhe e bethe rachungi kod bepe kamoro amora mane ni thuolo, gi kido mar maua e alworane duto.
37 Ma e kaka noloso rachungi apargo. Giduto nolenygi machalre e gimoro achiel bende ne gichalre e romgi kod losogi.
38 Eka noloso kareche mag mula apar ka moro ka moro tingʼo pi maromo lita mia aboro gi piero aboro, kendo ma lachne nyalo romo fut auchiel gi nus, ka karaya ka karaya noketo ewi rachungi apargo moro ka moro.
39 Noketo rachungi abich yo milambo mar hekalu kendo abich noketo yo nyandwat. Noketo Nam yo milambo, e kona ma yo milambo mar wuok chiengʼ mar hekalu.
40 Bende noloso agulni gi opewni kod tewni mag kiro remo.
Kamano Huram notieko tich duto mane otimo ne ruoth Solomon e hekalu mar Jehova Nyasaye:
41 Sirni ariyo,
agulni ariyo machalo tawo moketi ewi sirni;
thiwni ariyo mane okedgo gik machalo agulni ariyo machalo tawo moketi ewi sirni;
42 gik mongʼinore mia angʼwen mag thiwni laini ariyo, moluwore (laini ariyo mag thiwni oketi e laini ariyo mag gik mongʼinore mane okedgo gik machalo agulni molos kaka tawo ewi sirni);
43 rachungi apargo kod karechegi apar;
44 Karaya mar Nam gi rwedhi apar gariyo manie e bwoye;
45 Agulni gi opewni kod tewni mag kiro remo.
Gigi duto mane Huram oloso ni ruoth Solomon ni hekalu mar Jehova Nyasaye nolos gi mula moleny.
46 Ruoth nomiyo giwangʼo lowo mane gisechweyo e paw Jordan man e kind Sukoth gi Zarethan.
47 Solomon noweyo gigi duto ma ok opimo nikech negingʼeny ahinya, pek mar mulano ne ok ongʼere.
48 Kendo Solomon noloso gik mitiyogo manie ei hekalu mar Jehova Nyasaye:
Kendo mar misango mar dhahabu;
mesa mar dhahabu nikete makati e nyim Ruoth;
49 rachungi teyni molos gi dhahabu mopwodhi (abich korachwich kendo abich koracham e nyim kama ler mar lemo);
maupe molosi mag dhahabu gi teyni gi ramaki;
50 gi karache mag dhahabu mopwodhi, gi makas mingʼadogo otambi, tewni mag kiro remo, dise, gi tawo mar ubani;
gi dhoudi molos gi dhahabu mag udi mar ot maiye gi Kama Ler Moloyo, kaachiel gi dhoudi mar laru mar hekalu.
51 Ka tije duto mane ruoth Solomon osetimo e hekalu mar Jehova Nyasaye noserumo, nokelo gik mane Daudi wuon-gi osewalo kaka fedha gi dhahabu kod gik mitimogo lemo kendo noketogi e od keno mar hekalu Jehova Nyasaye.


text:
Rowere e county ma Migori koro oketo riwruok mag sadha
Written by admin on October 13, 2020
By Moses Omollo……… 13/10/2020.
Rowere e county ma Migori koro sani oketo riwruok mag sadha kata saccos mbele kaka yoo mar yudo konyruok kaluworeni tich ne ojende onge e pachoka
Thoth ojende e county ma Migori koro sani donjore e riwruok mag sagaa kaka yorno mar yudo hola makonyogi e ting’o malo ngimagi ka thothgi wachoni tich tinde tek yudo to nyaka gidhi nyime kod dongore.
E boma ma Migori, Oruba karamu community based organization en riwruogno ma osekelo kanyakla ojende, mine kod ji mathoth kendo thothgi oseyudo lokruok e ngimagi kokalo kuom kungo kod hola magitimo kokalo kuome.
Ekinde mag nyasi mar pogo pikipiki ne moko kuom jokanyo mag CBO no ne wawuoyo kod ojende maleryo kaka ngimagi oselokore nyaka negidonjie oruba karamu CBO.
Mae en maurine Awuor Mukua mane oleronwa ni nosekaloe chandruok mathoth kanepok odonjoe riwruok moro amora to nyakane odonjie CBOno ngimane oselokore mathoth kendo sani koro en kod pikipiki ma ogenoni biro medo bero ngimane
Moko kuom ojende mabe osedonjoe Oruba Karamu CBO ne oleronwa wuodhgi e CBOno kaka osebedo kendo kwayo jotelo mondo oyie oungi lwedo riwruok machalao kamagi mondo gimed konyo oganda ahinya to ojende ma ema thothgi winjo matek bang’ tieko somo to ok giyudi tich.
Thoth jotelo osebedo kakwayo ojende kod mine mondo odonjie riwruok mag saccos to en adieri ni kokalo kuom riwruok makamagi konyruok nyalo wuokie maber maloko ngima ng’ato nimar kao hola e riwruogegi yot maloyo bengi.


text:
2
Daudi siemo Solomon
1 Kane kinde ochopo machiegni mondo Daudi otho, nosiemo Solomon wuode.
2 Kowacho niya, “Achiegni dhi kuma ji duto manie piny dhiye.” Omiyo bed motegno kendo jiwri ka dichwo,
3 kendo irit gima Jehova Nyasaye ma Nyasachi dwaro: Kiwuotho e yorene kendo irit puonjne gi chikene kod gik moko duto modwaro kaka ondiki e chik Musa mondo idhi nyime maber e gik moko duto mitimo, kendo kamoro amora midhiye,
4 eka Jehova Nyasaye nyalo rito singruokne mane omiya ni, Ka nyikwayi onono kaka gidak kendo ka giwuotho gi adiera e nyima gi chunygi duto kod parogi duto to ok nibedi maonge ngʼat manyalo bedo e kom duongʼ e Israel.
5 Koro in iwuon ingʼeyo gima Joab wuod Zeruya notimona, gima notimo ni jotend lweny ariyo mag Israel, Abner wuod Ner gi Amasa wuod Jetha. Ne onegogi, kochwero rembgi e ndalo kwe mana ka ndalo mag lweny kendo remono nomienogo okandane mane otweyo e nungone kod wuochene manie tiendene.
6 Ti kode kaluwore gi riekoni, to kik iwe lwar mantie e wiye dhi e bur gi kwe.
7 To bed mangʼwon ni yawuot Barzilai ja-Gilead kendo we gibed achiel kuom joma chiemo e mesani. Negidok jokora kane aringo e nyim Abisalom owadu.
8 Bende par, ni nitie Shimei wuod Gera, ja-Benjamin moa Bahurim mane okwongʼa malit kane adhi Mahanaim. Kane obiro romona e dho Jordan, ne akwongʼorane gi nying Jehova Nyasaye niya, Ok ananegi gi ligangla.
9 To koro kik ikwane ka ngʼama onge ketho. In ngʼama riek; iningʼe gima nitimne. Kik iwe lwar mantie e wiye dhi e bur gi kwe.
10 Eka Daudi notho gi wuonene kendo noyike e Dala Maduongʼ mar Daudi.
11 Daudi noyudo osetelo ne Israel kuom higni piero angʼwen, ka higni abiriyo ne en Hebron to higni piero adek gadek ka en Jerusalem.
12 Omiyo Solomon nobet e kom loch wuon mare Daudi, kendo lochne nogurore.
Loch Solomon ogurore
13 Koro Adonija wuod Hagith nodhi ir Bathsheba min Solomon. Bathsheba nopenje niya, “Ibiro gi kwe?”
Eka nodwoko niya, “Ee abiro gi kwe.”
14 Eka nomedo wacho niya, “An gi wach moro madwaro wachoni.”
Nodwoko niya, “Inyalo wacho.”
15 Eka nowacho niya, “Kaka ingʼeyo, pinyruoth ne mara. Jo-Israel duto nongʼiya kaka ruodhgi. To gik moko nolokore ma pinyruoth nodok ni owadwa; nimar Jehova Nyasaye ema osemiyego.
16 Koro an gi kwayo achiel madwaro kwayo. Ka iyie to kik itama.”
Bathsheba nowachone niya, “Wachi.”
17 Eka Adonija nomedo wacho niya, “Yie ikwa ruoth Solomon omiya Abishag nyar Shunam obed jaoda nikech angʼeyo ni ok obi tami.”
18 Bathsheba to ne odwoke niya, “Mano ber, abiro wuoyoni gi ruoth.”
19 Kane Bathsheba odhi ir Ruoth Solomon mondo owuo kuom Adonija, ruoth nochungʼ malo mokulorene eka nobet e kome mar duongʼ. Nokwayo mondo okel ni min-gi kom duongʼ eka nobet e bade korachwich.
20 Bathsheba nowachone niya, “An-gi kwayo matin madwaro kwayo to yie kik itama.”
Ruoth to nodwoke niya, “Kwaye akwaya minwa nimar ok anatami.”
21 Omiyo nowacho niya, “Yie iwe Abishag nyar Shunam mondo okend gi owadu Adonija.”
22 Ruoth Solomon nodwoko min niya, “Angʼo momiyo ikwayo Abishag nyar Shunam ni Adonija? Inyalo anyala kata mana kwayone pinyruoth nimar en owadwa maduongʼ, bende inyalo kwaye ni Abiathar jadolo kod Joab wuod Zeruya!”
23 Eka Ruoth Solomon nokwongʼore gi nying Jehova Nyasaye niya, “Mad Nyasaye kweda ka Adonija ok otho nikech kwayoni.
24 Akwongʼora gi nying Jehova Nyasaye mangima ni en mosegura e kom loch mar Daudi wuora kendo mosesingo ni nyikwaya pinyruoth ni Adonija nyaka negi kawuono!”
25 Omiyo Ruoth Solomon nochiwo chik ne Benaya wuod Jehoyada, mi nonego Adonija.
26 To kuom Abiathar jadolo, ruoth nowacho niya, “Dog e puotheni mantie Anathoth. Iwinjori gi tho, to ok ananegi sani, nikech nitingʼo Sandug Muma mar Jehova Nyasaye Manyalo Gik Moko Duto e nyim Daudi wuonwa kendo nineno chandruok duto mane wuonwa oneno.”
27 Omiyo Solomon nogolo Abiathar e tich dolo mar Jehova Nyasaye kochopogo wach mane Jehova Nyasaye owacho Shilo kuom od Eli.
28 Kane wechego olandore mochopo ni Joab mane joriwore gi Adonija kata obedo ni ne ok oriwore gi Abisalom, ne oringo modhi e Hemb Jehova Nyasaye mi nomako tunge kendo mar misango.
29 Ruoth Solomon nowachne ni Joab oseringo modhi e hemb Jehova Nyasaye kendo ni ne en but kendo mar misango. Eka Solomon nochiko Benaya wuod Jehoyada niya, “Dhiyo mondo inege.”
30 Omiyo Benaya nodonjo e Hemb Jehova Nyasaye kendo nowacho ni Joab niya, “Ruoth wacho ni, ‘Wuog oko!’ ”
To nodwoke niya, “Ooyo, abiro mana tho ka.”
Benaya nodwoko wach Joab ni ruoth.
31 Eka ruoth nochiko Benaya niya, “Tim kaka osewacho. Nege kendo yike mondo ipwodha kod od wuonwa kuom richo mar remo makare mane Joab ochwero.
32 Jehova Nyasaye enochule kuom remo mane ochwero, nikech nonego ji ariyo gi ligangla ka wuonwa Daudi kia. Nonego Abner wuod Ner jatend lweny mar Israel kod Amasa wuod Jetha jatend lweny mar Juda mane gin joma ber kendo mobidhore moloye.
33 Mad rembgi obedi ewi Joab gi nyikwaye nyaka chiengʼ. To kuom Daudi gi nyikwaye gi ode kod kuom lochne, mad kwe Jehova Nyasaye obedie nyaka chiengʼ.”
34 Omiyo Benaya wuod Jehoyada nodhi monego Joab kendo noyike mana e lope e thim.
35 Ruoth noketo Benaya wuod Jehoyada jatend lweny kar Joab mi noketo Zadok jadolo kar Abiathar jadolo.
36 Eka ruoth noluongo Shimei ire, mowachone niya, ger ot Jerusalem mondo idagie to kik iwuogi ni idhi kamoro amora.
37 Chiengʼ ma iniwuogi ma ingʼadi Holo mar Kidron, to bed gadiera ni initho; kendo rembi enobed e wiyi.
38 To Shimei nodwoko ruoth niya, “Gima iwacho ber, jatichni biro timo kaka ruodhe osewacho.” Shimei nodak Jerusalem kuom ndalo mangʼeny.
39 To bangʼ higni adek jotich Shimei ariyo noringo modhi ir Akish wuod Maaka, ruodh Gath kendo nowach ne Shimei niya, “Wasumbinigi ni Gath.”
40 Gikanyono noidho pundane kendo nodhi ir Akish kane en Gath komanyo wasumbinige, omiyo Shimei nodhi moduogogi.
41 Kane onyis Solomon ni Shimei nowuok Jerusalem modhi nyaka Gath kendo odwogo,
42 ruoth noluongo Shimei mowachone niya, “Donge ne akwongʼora gi nying Jehova Nyasaye ka asiemi ni chiengʼ ma iniwuogi mondo idhi kamoro amora to ibed kingʼeyo ni initho? To e kindeno niwachona niya, ‘Gima iwacho ber, abiro luwo.’
43 Angʼo momiyo ne ok irito singruokni ni Jehova Nyasaye kendo rito chik mane amiyi?”
44 Ruoth nomedo wachone Shimei niya, “Ingʼeyo e chunyi richo duto mane itimone wuonwa Daudi. Koro Jehova Nyasaye biro chuli kuom richo duto mane itimo.
45 To Ruoth Solomon ibiro gwedhi kendo kom loch mar Daudi biro siko kogurore e nyim Jehova Nyasaye nyaka chiengʼ.”
46 Eka ruoth nogolo chik ni Benaya wuod Jehoyada, mi nowuok modhi mogoyo Shimei monege.
Pinyruoth koro nogurore e lwet Solomon.


text:
Puonj Manie Wach Nyasaye
Muma nigi ote moa kuom Nyasaye ne dhano. Muma puonjowa kaka wanyalo dak ka wan gi mor madier, kendo kaka wanyalo moro Nyasaye. Bende, ochiwo dwoko mag penjo ma luwogi:
KAKA INYALO YUDO NDIKO MORO E MUMA
Muma oting’o buge 66. Opog Muma e kidienje ariyo: Ndiko mag Dho-Hibrania (“Muma Machon”) kod Ndiko mag Dho-Grik mag Jokristo (“Muma Manyien”). Buk ka buk ma yudore e Muma opogi e sula kod kwan matindo. Ka ondik ndiko moro, namba mokwongo bang’ nying bugno ochung’ ne sula mare, kae to namba ma luwo ochung’ ne kwan matindo. Kuom ranyisi, Chakruok 1:1 tiende en Chakruok sula mokwongo, kwan matindo achiel.


text:
9
Jehova Nyasaye ofwenyore ne Solomon
1 Kane Solomon osetieko gero hekalu mar Jehova Nyasaye kod dala maduongʼ ma ruoth dakie kendo nosetimo duto mane chunye dwaro,
2 Jehova Nyasaye nochako ofwenyorene kendo mar ariyo mana kaka nosefwenyorene Gibeon.
3 Jehova Nyasaye nowachone niya,
“Asewinjo lamo kod kwayo mitimo e nyima; asewalo hekalu misegero, mondo Nyinga obedie nyaka chiengʼ. Wangʼa kod chunya nobed kanyo kinde duto.
4 “To in, kiwuotho e nyima gi chuny makare kod bidhruok, kaka Daudi wuonu notimo, kendo timo mago duto machiki kendo kimako puonjna kod buchena,
5 to abiro guro kom lochni kuom Israel nyaka chiengʼ mana kaka nasingo ni Daudi wuonu kane awachone ni, ‘Kinde duto ok inichand ngʼama nyalo bedo e kom loch mar Israel.’
6 “To ka in iwuon kata yawuoti olokore moweya kendo ok oluwo chikena kod buchena ma asemiyi mi odhi olamo nyiseche moko kendo otiyonigi,
7 to anangʼad Israel oko e piny ma asemiyogi kendo anakwed hekaluni ma asewalo ni Nyinga. Israel koro nobed mana wach ngero kendo gir achaya e kind ogendini duto.
8 Kata obedo ni hekaluni koro nigi duongʼ, ji duto mabiro kadho bute nowuor kendo nohum ka gipenjo ni, ‘Angʼo momiyo Jehova Nyasaye osetimo gima chalo kama ni pinyni kod hekaluni?’
9 Ji biro dwoko kawacho ni, ‘Nikech gisejwangʼo Jehova Nyasaye ma Nyasachgi mane ogolo kweregi oa Misri, kendo giseluwo bangʼ nyiseche mamoko, ka gilamogi kendo gitiyo nigi, kuom mano Jehova Nyasaye nokelo chandruok duto kuomgi.’ ”
Tije mamoko mag Solomon
10 E giko higni piero ariyo e kinde mane Solomon ogeroe udi ariyogi ma gin hekalu mar Jehova Nyasaye kod dala maduongʼ mar ruoth,
11 Ruoth Solomon nochiwo ni Hiram ruoth Turo mier piero ariyo manie piny Galili, nikech Hiram nomiye yiend sida gi saipras kod dhahabu mane odwaro.
12 To kane Hiram owuok Turo modhi mondo one mier mane Solomon osemiye ne ok omor kodgi.
13 Omiyo nowachone niya, “Owadwa, magi to mier machal nadi misemiya?” Kendo nochako kanyo ni Piny Kabul, nying ma pod iluongego nyaka chil kawuono.
14 Koro Hiram noseoro ni ruoth dhahabu maromo kilo alufu angʼwen.
15 Magi e chenro mar tich achuna mane Ruoth Solomon ondiko mondo ogergo hekalu ni Jehova Nyasaye, gi dala ruoth, gi kuonde ohula, kod ohinga mar Jerusalem, gi mier madongo mag Hazor gi Megido kod Gezer.
16 (Noyudo ka Farao ruodh Misri nosekedo mokawo Gezer. Nowangʼe monego jo-Kanaan mane odakie momiye kaka mich mar arus ni nyare mane chi Solomon.
17 Kendo Solomon nochako ogero Gezer). Nogero Beth Horon ma yo ka mwalo,
18 gi Baalath kod Tadmor manie thim e pinye,
19 kaachiel gi mier madongo mag kuonde kenone kod mier matindo mag gechene gi faresege kod gimoro amora mane chunye nyalo dwaro mondo oger e Jerusalem, kata e Lebanon, kendo e pinje duto mane enie gi loch.
20 Ji duto mane odongʼ e pinyno koa kuom jo-Amor gi jo-Hiti kod jo-Perizi gi jo-Hivi kod jo-Jebus (ogendinigi ne ok jo-Israel),
21 tiende ni, nyikwagi mane odongʼ e piny, ma jo-Israel ne ok otieko; Solomon nolokogi wasumbini michuno mondo oti githuon, kaka obet nyaka chil kawuono.
22 To Solomon ne ok oketo ja-Israel moro amora obedo kaka misumbane, to noketogi kaka jolwenje, gi nyipechene kod jodonge mag pinygi gi jotend lweny, jotelo mag geche lweny kod joriemb gechene.
23 Bende gin ema negidoko jodongo mane otelo ni tije duto mag Solomon, duto jodongo mia abich gi piero abich kaka nyipeche mag joma ne tiyo.
24 Bangʼ kane nyar Farao osewuok e Dala Maduongʼ mar Daudi modhi e dala mane Solomon ogerone, eka Solomon nogero ohinga molworo ode.
25 Solomon ne timo misango miwangʼo pep gi misango mar lalruok nyadidek e higa ewi kendo mar misango mane ogero ni Jehova Nyasaye bende nowangʼo ubani e nyim Jehova Nyasaye mi nochopo dwaro mar hekalu.
26 Ruoth Solomon bende nohondho yiedhi kama iluongo ni Ezion Geber machiegni gi Elath e piny Edom e dho Nam Makwar.
27 Omiyo Hiram nooro joge ma jokwangʼ mane ongʼeyo nam mondo oti e yiedhi mag Solomon kaachiel gi joge Solomon.
28 Negikwangʼ nyaka Ofir kendo negikelo dhahabu maromo kilo alufu apar gangʼwen mine gikelo ne ruoth Solomon.


text:
A2
Yo ma Olosgo Mumani
Muma Maler (Mathayo-Fweny) Loko mar Piny Manyien ne ogol e dho Kisungu e higa mar 1950, kae to e higa mar 1961 ne ogol Muma mangima miluongo ni Muma Maler—Loko mar Piny Manyien. Chakre kindeno, ji milionde mang’eny e dhok mokalo 160 oseyudo ber ahinya kuom somo Muma mondik gi weche makare, ma somore mayot, kendo ma olok kowuok e dhok ma nokwong ndikgo Ndiko Maler.
Kata kamano, dhok mang’eny osebedo ka lokore kuom higni 50 mokalo. Komiti mar Muma mar Loko mar Piny Manyien oseneno ni ber tiyo gi dhok ma biro chopo e chuny josomo e kindegi. Nikech mano, weche ma luwogi e ma notayo joloko sama ne giloko Mumani:
-
Tiyo gi dhok ma nyasani, kendo ma winjo yot. Weche ma thoth ji ok winj tiendgi maler kata ma ji ok tigo ma yudore e Mumbni mamoko, ok otigo e Mumani. Kuom ranyisi, kar tiyo gi “ndhaga,” lokoni otiyo gi “jachode,” “ochot,” kata “jaterruok,” kaluwore gi gima iwuoyoe. (Chakruok 38:15; Rapar mar Chik 23:17; Ezekiel 16:35) Kar tiyo gi “altar,” lokoni tiyo gi “kendo mar misango.” (Wuok 27:1) Kar tiyo gi “nyikembini,” lokoni tiyo gi “agulni madongo.” (1 Ruodhi 18:33) Kar tiyo gi “ndede,” lokoni tiyo gi “ofuk chiemo.” (Mariko 6:8) Bende, kar tiyo gi “miwafu,” lokoni tiyo gi “ng’wono.”—Jo-Galatia 5:22.
Ilero weche motigo e Muma. Mumbni mamoko tiyo gi weche ma dwarore ni oler ne ng’ato e ka owinj tiendgi. Kuom ranyisi, wach motigo mar dho Hibrania ni “Sheol” kod e dho Grik ni “Hades” itiyogo e Muma kiwuoyo kuom kar jomotho. Ji mang’eny e kindegi ok ong’eyo tiend wechego, e wi mano, wach mar “Hades” nigi tiende ariyo nikech itiyo kode bende e sigendni mochuogi mag dho Grik. Omiyo, ne oti gi wach mar Liel nikech mano e ma jondik Muma ne wuoyoe.—Zaburi 16:10; Tich Joote 2:27.
Weche moko motigo e Mumbni mamoko mag dho Luo bende oseloki e Mumani. Kuom ranyisi, nitie Mumbni ma tiyo gi weche kaka “johawi gin” kata “jo ma oguedh gin,” e buge mag Zaburi, Ngeche, kod e twak ma Yesu nogolo e got. Kata kamano, “mor” winjore ahinya gi dhok ma nokwong ndikgo Muma, Zaburi 2:12; Ngeche 8:32; Mathayo 5:3.nimar dho Hibrania gi dho Grik nigi wach mopogore molok ni “gueth” (Hibrania en ba·rakh′; Grik en eu·lo·ge′o). E wi mano, “gueth” nyiso ni otim ne ng’ato gimoro, to “mor” nyiso ilo ma ng’ato nigo nikech Nyasaye oguedhe. Kuom mano, Mumani tiyo gi “jo mamor gin” mondo onyis gima iwuoyoe e dhok ma nokwong ndikgo Muma.—
-
Mumbni moko mag dho Luo noloko neʹphesh ma en wach mar dho Hibrania, kod psy·kheʹ, ma en dho Grik ni “chuny, “muya” to seche moko giloke ni “roho” kamoro amora ma wechego ne yudoree. Kata kamano, kaluwore gi gima iwuyoe, wechego nyalo bedo (1) dhano, (2) ngima dhano, (3) gik mangima, (4) onyalo kata bedo gombo ma ng’ato nigo, (5) joma otho. Kuom mano, Mumani oloko wachno kaluwore gi gima iwuyoe.—Chakruok 1:20; 2:7; Tim Jo-Lawi 19:28; Ngeche 3:2; Ngeche 16:26; Mathayo 6:25.
Kamano bende, “nyarogno” ne owe kamano kamoro amora miwuoyo e wi nyarogno ma sie. Kata kamano, sama oti kode e yor ranyisi kaka e ndiko mar Zaburi 7:9 gi 26:2 kod Fweny 2:23, ne oloke ni “pachgi ma iye,” kata “pacha ma iye” kaluwore gi gima ndiko wuoyoe. Kae to nyarogno noket e weche moler piny.
Mana kaka e dho Hibrania gi dho Grik, wach molok e dho Kisungu ni “chuny” inyalo tigo kiwuoyo e wi chuny ma sie kata e yor ranyisi, mano e momiyo thothne ok okete e weche moler piny to okete e wes achiel kachiel. Kata kamano, kuonde ma wachno ne ok dhi winjore maler ne oti gi wach ma winjore mayot. Kuom ranyisi, bug Ngeche ne hinyo tiyo gi “chuny ma ok riek” to sani olok kuondego ni ‘ma onge rieko.’ (Ngeche 6:32; 7:7) Weche moko kaka, “tung’,” bende ne olok kaluwore gi gima iwuoyoe.—Zaburi 75:10.
Osomore mayot. Ne otim kinda ahinya mondo kik lok weche kaachiel gi sentens e yo mogajore. Mumani ochano weche kaka ji wuoyoga pile. Kuom ranyisi, som Chakruok 3:9-13, Ruth 1:8-13, kod Jo-Hibrania 12:1.
-
Tiyo gi weche ma winjore mayot sama iwuoyo kuom chwo gi mon. Dho Hibrania kod Grik nigi nyinge minyalo tigo sama iwuoyo kuom ng’at ma dichwo kata dhako. Dho Grik bende nigi nyinge ma ok nyis ni iwuoyo kuom dichwo kata dhako. Kata kamano, nitie kinde ma ka oti gi nyinge ma nyiso ng’at ma dichwo kata dhako, nyalo lalo tiend gima iwuoyoe. E dho Hibrania kod Grik, sama iwuoyo kuom oganda, kinde Tim Jo-Lawi 1:2; Kwan 1:2; Rapar mar Chik 1:3) Bende, e dho Luo, onge weche sie ma nyiso ni iwuoyo kuom ng’at ma dichwo kata dhako. Omiyo, mondo kik wachoch josomo, nitie kinde ma Mumani tiyo gi nying ng’ato sie sama owuoyo kuom ng’atno.—1 Samuel 25:36.mang’eny ihinyo ti gi nyinge mag joma chwo kata ka iwuoyo kuom chwo gi mon. Kuom ranyisi, e dho Hibrania, wach molok ni “yawuot Israel” nyalo chung’ ne yawuot Jakobo 12, kata kamano, thothne wachno ochung’ne oganda duto mar Jo-Israel, tiende ni chwo gi mon. Kuom mano, kuonde mang’eny Mumani oloko wachno ni “Jo-Israel,” mondo onyis ni iwuoyo kuom ogandano duto. (
-
Nyukta madongo gi matindo. Mumani ok otiyo gi nyukta madongo sama owuoyo e wi “roho maler” kaka loko mamoko timoga, nikech Muma nyiso ni roho maler ok en ng’ato, to en teko mar Nyasaye. (Mathayo 3:16; 28:19) Kata kamano, Mumani otiyo gi nyukta madongo sama owuoyo e wi Chik Musa, mondo onyis pogruok mantie e kind Chik Musa gi chike mamoko manie Muma.—Mathayo 23:23; Jo-Rumi 10:4.
Ne otim nonro matut, kaachiel gi kwayo Nyasaye e lamo ka ne iloso weche ma notigo e loko Mumani. Bende, ne oket e paro tich maduong’ ma Komiti mokwongo mar Muma mar Loko mar Piny Manyien notimo.
Weche mamoko manie Mumani:
Weche moler piny manie Mumani ok ng’eny ahinya. Wechego ochan kama:
-
“Kata” Yore mamoko minyalo lokgo weche moko kowuok e dho Hibrania, dho Aram, kod dho Grik.—Chakruok 1:2, weche moler piny e wi “roho mar Nyasaye”; Joshua 1:8, “dwol mapiny.”
-
“Kata nyalo bedo” Yore mopogore opogore minyalo lokgo weche ma kel paro mopogore to pod gin adier.—Chakruok 21:6, “biro nyiero koda”; Zekaria 14:21, “Ja-Kanaan.”
-
“Hibrania, Aram, Grik” Weche molok achiel kachiel kogolgi e dho Hibrania, dho Aram, kata dho Grik. Kata ginyiso tiend wach moro ma notigo ka ne indiko Muma.—Chakruok 30:22, “momako ich.”
-
Tiend gimoro kod weche mamoko Tiend nyinge (Chakruok 3:17, “Adam”; Wuok 15:23, “Mara”); weche moko e wi pek kod gik pimo (Chakruok 6:15, “bede”); ka iwuoyo kuom ng’ato (Chakruok 38:5, “en”); weche momedore manie Apendiks kod Tiend Weche.—Chakruok 37:35, “Liel”; Mathayo 5:22, “Gehena.”
Puonj Manie Wach Nyasaye,” moting’o puonj madongo ma yudore e Muma. Bang’ buk mogik mar Muma, nitie wiye ma wacho ni, “Buge Muma kod Joma Nondikogi,” “Indeks mar Weche Muma,” kod “Tiend Weche Moko ma Yudore e Muma.” Ite moting’o “Tiend Weche Moko ma Yudore Muma,” konyo jasomo winjo tiend wach moro kaka oti kode e Mumani. Apendiks A nigi weche ma luwogi: “Weche Matayo Tij Loko Muma,” “ Yo ma Olosgo Mumani,” “Kaka Muma Nochoponwa,” “Nying Nyasaye e Ndiko mag Dho-Hibrania,” “Nying Nyasaye e Ndiko mag Dho-Grik mag Jokristo,” “Chat: Jonabi kod Ruodhi mag Juda kod Israel,” kod “Gik Madongo ma Notimore e Ngima Yesu e Pinyka.” Apendiks B oting’o map, chat, kod weche mamoko ma nyalo konyo josomo mag Muma mohero timo nonro matut.Ite mokwongo okwongo mag Mumani nigi wich ma wacho ni “
E chak buk ka buk manie Muma, nitie wich ma wacho ni, “Weche Mantie” mondikie weche ma sula ka sula wuoyoe kod kwan matindo ma giyudoree. Wechego konyo jasomo ng’eyo gima bugno wuoyoe. E ite ka ite nitie kolam e diere ma nyiso ndiko mamoko motudore gi kwan matindo ma ng’ato somo.


text:
Lwenj Lwenje- Contents
-
-
- WECHE MANTIE
- Wach moa kuom Jandiko kuom Jogo Masomo Kitabuni eni
-
-
-
-
-
- SURA AUCHIEL - DHI NYIME OTAMORE
-
-
-
-
-
-
-
-
- SURA APAR GABICH - DWOL MADUONG’
-
- SURA APAR GABIRIYO - NDALO MAG CHANDRUOK MAR YAKOBO
-
- SURA APAR GOCHIKO - POK MAR JO MALER
- PIERO ARIYO - HIGINI GANA ACHIEL
- PIERO ARIYO GACHIEL - CHIER MAR ARIYO
-
-
-
-
- Results
- Related
- Featured
- Weighted Relevancy
- Content Sequence
- Relevancy
- Earliest First
- Latest First
SURA APAR GOCHIKO - POK MAR JO MALER
EKA naneno jomalaika mang’eny ka gikelo osimbe marieny—osimbo achiel achiel kuom ng’ato ka ng’ato, kod nyinge kondikie. Ka Yesu noluongo nying wuon osimbo, jomalaika nokelone, kendo Yesu nosidho osimbego ni jo maler gi luete owuon marachwich. Eka jomalaika nokelo thumbe bende, kendo Yesu nochiwogi ni jo maler. Jomalaika motelo e ma nokwongo gocho, eka dwonde duto noluwee ka giwero wend mor gi pak, kendo luete ji duto nogoyo thumbe, ka gigwelo puye mamit miwuoro.KKS 120.1
Kendo naneno Yesu kotelo ni ogandano mar jo mowar kochiko kodgi e dhoranga dala. Nomako dhorangach mi noyawe ni ogendini ma nomako wach adieri, kendo nonyisogi mondo gidonjie. Gik moko duto ma nie i dala ne nyalo miyo wang’ mor. Ler maduong’ e ma ne gineno kwonde duto. Eka Yesu nong’iyo jo maler ma nowar; lela wengegi norieny gi duong’ maler; kendo ka nong’iyogi gi wang’ mar hera, nowacho gi dwol malong’o kendo mamit niya, “Aseneno chandruok mar chunya, kendo ayie. Duong’ni en maru, kaweuru ma nyaka chieng’. Kuyo magu oserumo. Tho onge kendo, kata uwi, kata yuak, kata rem.” Naneno oganda jo mowargo ka gikulore kendo keto osimbegi marienygo e tiend Yesu, kendo ka Yesu nomakogi gi luetene kendo chungogi, ne gikawo thumbegi, kendo wendgi mamit nopong’o polo ka giwero wende ni Nyarombo.KKS 120.2
Eka naneno ka Yesu tero joge e yath mar ngima, kendo ne wawinjo dwonde, dwol mamit moloyo dwonde thumbe duto ma dhano osewinjo, kowacho niya, “Pote yadhni e mar thiedho ogendini. Chameuru uduto.” Yadhno nonyak olembe mabeyo mar neno, ma noyie ni jo makare mondo gicham kaka gidwaro; ei dala ne nitie kom duong’ malich, ka ma aora maler mar pi ngima nowuokie, maler ka krustal (rang’i). E bath aora koni gi koni ne nitie yadh ngima, kendo e tiend aora kanyo ne nitie yien mamoko manyago olembe mamit mar chamo.KKS 121.1
Onge dhum moro kata weche dhano manyalo temo nono mar nyiso kaka polo chalo. Ka naneno gigo duto nawuoro malich ahinya. Ka aparo ler maduong’ kod gik miwuorogo duto ma naneno, to aketo kalam piny, kendo ahum kawacho niya, “Yaye, mano hera! Mano hera miwuoro manade!” Dhok maduong’ kendo maber moloyo dhumbe duto e piny ok nyal poro kit polo kata hera mar Jawar kaka ochalo, hera maduong’ ma onge gi minyalo porego!KKS 121.2


text:
15
Abija ruodh Juda
1 E higa mar apar gaboro mar loch Jeroboam wuod Nebat, Abija nobedo ruodh Juda,
2 kendo norito piny kuom higni adek kodak Jerusalem. Min mare ne nyinge Maaka nyar Abishalom.
3 Notimo richo duto mane wuon otimo kendo chunye ne ok ochiwore chuth ni Jehova Nyasaye ma Nyasache, kaka chuny Daudi kwargi ne en.
4 To kata kamano nikech Daudi, Jehova Nyasaye ma Nyasache nomiye taya Jerusalem koyiero wuode mondo okaw lochne kendo oket Jerusalem obed motegno.
5 Nikech Daudi notimo gima kare e nyim Jehova Nyasaye kendo ne ok oweyo ma ok omako chik Jehova Nyasaye moro amora e ndalo ngimane duto makmana e wach Uria ja-Hiti.
6 Lweny ne nitie e kind Rehoboam gi Jeroboam e kinde duto mar ngima Abija.
7 To timbe mamoko mag loch Abija kaachiel gi gik moko duto mane otimo, donge ondikgi e kitepe mag weche mag ndalo mar ruodhi mag Juda? Ne nitie lweny e kind Abija kod Jeroboam.
8 Kendo Abija notho kaka kwerene kendo noyike e Dala Maduongʼ mar Daudi. Asa wuode nobedo ruoth kare.
Asa ruodh Juda
9 E higa mar piero ariyo mar loch Jeroboam ruodh Israel, Asa nobedo ruodh Juda,
10 kendo nobedo ruoth Jerusalem kuom higni piero angʼwen gachiel. Dagi niluongo ni Maaka nyar Abishalom.
11 Asa notimo gima kare e nyim Jehova Nyasaye mana kaka Daudi wuon mare notimo.
12 Noriembo chwo ma jochode mag kuonde lemo modarogi e pinye kendo noketho nyiseche manono mane kweregi oloso.
13 Bende nogolo dagi ma Maaka e kome mane entie kaka min ruoth nikech noloso sirni milamo mar Ashera. Asa nongʼado yien-no mowangʼe e holo mar Kidron.
14 Kata obedo ni Asa ne ok oketho kuonde motingʼore malo mag lemo, chunye nochiwore chutho ni Jehova Nyasaye ndalo duto mag ngimane.
15 Nokelo gige dhahabu gi fedha kod mula e hekalu mar Jehova Nyasaye ma en owuon gi wuon mare nosepwodho.
16 Ne nitie lweny e kind Asa kod Baasha ruodh Israel ndalo duto mag lochgi.
17 Baasha ruodh Israel nodhi kedo kod Juda kendo nochielo Rama motegno mondo ogengʼ ni ngʼato angʼata kik wuogi kata donji e piny Asa ruodh Juda.
18 Eka Asa nokawo fedha gi dhahabu duto mane odongʼ e ute keno mag hekalu mar Jehova Nyasaye gi mago mag ode. Nomiyogi jodonge mi oorogi ir Ben-Hadad wuod Tabrimon ma wuod Hezion ruodh Aram manodak Damaski.
19 Nowachone niya, “Winjruok mondo obedie kindi koda, mana kaka nobedo e kind wuonwa gi wuonu. Aoroni mich mag fedha gi dhahabu, koro keth winjruok mantie e kindi gi Baasha ruodh Israel mondo mi owe kedo koda.”
20 Ben-Hadad noyie gi ruoth Asa kendo nooro jotende mag lweny mondo omonj mier matindo mag Israel. Noloyo Ijon gi Dan gi Abel Beth Maaka kod Kinereth duto kaachiel gi Naftali.
21 Kane Baasha owinjo mano, nochungo gero Rama modok Tirza.
22 Eka ruoth Asa nochiwo chik ni Juda duto maonge ngʼato angʼata mane owe oko, negikawo kite duto kod yiende mane Baasha osebedo katiyogo Rama kendo notiyo kodgi kanyo. Asa notiyo kodgi kuom gero Geba e piny Benjamin kod Mizpa bende.
23 Weche mamoko duto mag loch Asa, gi lochne, gi gigo duto mane otimo gi mier duto mane ogero donge ondikgi e kitepe mag ruodhi mag Juda? Kata kamano ka hike noseniangʼ tiende nobedo gituo.
24 Eka Asa noyweyo gi kwerene kendo noyike kodgi e dala Daudi wuon mare. Kendo Jehoshafat wuode nobedo ruoth kare.
Nadab ruodh Israel
25 Nadab wuod Jeroboam nobedo ruoth mar Israel e higa mar ariyo mar loch Asa ruodh Juda, kendo nobedo ruodh Israel kuom higni ariyo.
26 Notimo richo e nyim Jehova Nyasaye, kowuotho e yor wuon mare kod richone mane omiyo Israel otimo.
27 Baasha wuod Ahija ja-dhood Isakar nomonje mi nogoye monege e Gibethon e dala jo-Filistia ka Nadab kod jo-Israel duto ne dwaro monjo dalano.
28 Baasha nonego Nadab e higa mar adek mar loch Asa ruodh Juda, kendo nokaw lochne kaka ruoth.
29 Mapiyo piyo kochako locho, nonego jood Jeroboam duto. Ne ok oweyo ni Jeroboam kata ngʼato achiel mayweyo to notiekogi kaluwore gi wach Jehova Nyasaye mane omiyo jatichne Ahija ja-Shilo;
30 nikech richo mane Jeroboam otimo kendo mane omiyo Israel otimo, kendo nikech nomiyo Jehova Nyasaye Nyasach Israel obedo gi mirima.
31 To kuom mamoko mag loch Nadab kaachiel gi timbene duto donge ondiki e kitepe mag ruodhi mag Israel?
32 Ne nitie lweny e kind Asa kod Baasha ruodh Israel ndalo duto mag lochgi.
Baasha ruodh Israel
33 E higa mar adek mar loch Asa ruodh Juda, Baasha wuod Ahija nodoko ruoth kuom Israel duto e Tirza kendo nobedo ruoth kuom higni piero ariyo gangʼwen.
34 Notimo richo e nyim Jehova Nyasaye, kowuotho e yore mag Jeroboam kod richone mane omiyo Israel otimo.


text: 21 Bang’ mano, Yesu nofwenyore kendo ayanga ne jopuonjrene e Nam Tiberia. Nofwenyore e yo ma kama:2 Simon Petro noyudo ochokore gi Thoma (ma bende ne iluongo ni Rude),+ gi Nathaniel+ moa Kana mar Galili, gi yawuot Zebedi,+ kod jopuonjrene mamoko ariyo.3 Simon Petro nowacho kama: “Adwaro dhi lupo.” Ne gidwoke niya: “Wabiro dhi kodi.” Omiyo, ne giwuok mi giidho yie, to e otienono ne ok gimako gimoro.+4 To ka piny koro ne chiegni ru, Yesu ne ochung’ e dho wath, to jopuonjrene ok nofwenye.+5 Yesu nopenjogi niya: “Osiepena,* be un gi gima ducham?”* Ne gidwoke niya: “Ooyo!”6 Nowachonegi kama: “Boluru gogo e bath yie korachwich to ubiro yudo rech.” Eka ne gibolo, kendo koro ne ok ginyal ywaye mi girwake e yie, nikech rech ne ng’eny ahinya.+7 Omiyo, japuonjre ma Yesu nohero+ nowacho ne Petro kama: “En Ruoth!” Koro ka Simon Petro nowinjo ni en Ruoth, norwako nangane ma oko nikech ne en gi lewni maiye kende, kae to nochikore e pi.8 To jopuonjre mamokogo ne odhi ka gin e yie matin ka giywayo gogo mopong’ gi rech, nimar ne ok gin mabor gi wath. Ne gin mita 90 kama.9 Ka ne gisegowo e dho wath, ne gineno mach kanyo kendo rech kod makate ne ni e wi majno.10 Yesu nokonegi kama: “Keluru moko kuom rech ma ua mako.”11 Simon Petro noidho yie, mi noywayo gogo mopong’ gi rech madongo 153 nyaka e dho wath. To kata obedo ni ne ging’eny kamano, gogo ne ok oyiech.12 Yesu nowachonegi niya: “Biuru uchiem.” To onge kata japuonjre achiel ma ne nigi chir mar penje ni: “In ng’a?” nikech ne ging’eyo ni ne en Ruoth.13 Yesu nokawo makate momiyogi, bende notimo kamano gi rech.14 Mani koro ne en kinde mar adek+ ma Yesu nofwenyore ne jopuonjre bang’ ka nosechiere.15 Ka ne gisetieko chiemo, Yesu nopenjo Simon Petro niya: “Simon wuod Johana, be ihera moloyo magi?” Nodwoke kama: “Ee, Ruoth, ing’eyo ni aheri.” Yesu nowachone niya: “Pidh nyirombena.”+16 Nopenje kendo mar ariyo niya: “Simon wuod Johana, be ihera?” Nodwoke kama: “Ee, Ruoth ing’eyo ni aheri.” Yesu nowachone niya: “Kwa rombena matindo.”+17 Nopenje kendo mar adek kama: “Simon wuod Johana, be ihera?” Petro nowinjo malit nikech nopenje mar adek ni: “Be ihera?” Eka nodwoke niya: “Ruoth, ing’eyo weche duto; ing’eyo ni aheri.” Yesu nowachone kama: “Pidh rombena matindo.+18 Adier, adier, awachoni ni, ka ne hiki pod tin, ne ijarwakori kae to ibayo kuonde mihero. To ka iti, ibiro rieyo lweteni kendo ng’at machielo e ma biro rwakoni nanga kae to oting’i kendo oteri kama ok idwar.”19 Nowacho mano mondo onyisgo kit tho ma nodhi miyogo Nyasaye duong’. Bang’ wacho mano, nokone niya: “Dhi nyime luwa.”+20 Petro nolokore moneno japuonjre ma yande Yesu ohero+ ka luwogi. Japuonjreno e ma ne obet but Yesu sa chiemo modhiambo mopenjo niya: “Ruoth, en ng’a ma dwaro ndhogi?”21 Omiyo, ka nonene, Petro nopenjo Yesu kama: “Ruoth, to nade ng’atni?”22 Yesu nodwoke kama: “Ka en dwacha ni mondo osik nyaka chop aduogi, mano chandi nang’o? In dhi nyime luwa.”23 Omiyo, wachno nolandore e kind owete ni japuonjreno ne ok dhi tho. Kata kamano, Yesu ok nowacho ne japuonjreno ni jalo ne ok dhi tho, to nowacho niya: “Ka en dwarona ni mondo osik nyaka chop aduogi, mano chandi nang’o?”24 Ma e japuonjre+ ma chiwo neno kuom gigi kendo nondiko wechegi, kendo wang’eyo ni neno mochiwo en madier.25 Kuom adier, nitie bende gik mamoko mang’eny ma Yesu notimo ma ka dine bed ni ondikgi duto te, aparo ni piny dine ok oting’o buge* mondiki.+


text:
Laco me Mbarara odene ma giloyo Arsenal i tuko odilo
Okelo P Patuda/Nero Madit Laco mo ma oo i dye kwo mwaka, otyeko kwo ne i kare ma orwenyo Ciling 500,000 i luguma me byeko dul lagoco odilo mene ma obiloyo tuko me laro kikobi pyem odilo i Yurob. Latoo ni ojengo lim ducu ma tye kwede ki gen ni Arsenal obiloyo, ma loc eno bikele adwogi lim mapol, ento pe obedo kit meno, Monaco oloyo Arsenal, me neno More...
Pe iwek rukopol obal yoo biacara, kem dogcuk keken ki diro mony cuk matir keken.
Pa Okelo P Patuda/Nero Madit Cal Lamura mura Yenyo cuk pe kare tye i ryeny ceng nyo cok keken, ento nonge i kit kodi piny ducu, wa i bor piny ma cere ne lanyo wang. Lacang peko me yenyo cuk ki bedo iye pa lacat More...
NYOM OCAKE KI BOT LUBANGA
Pa Francisca A Lakica Cal Francisca A Lakica Bot wan lukristayo onyo lukristo, wa ngeyo maber ni nyom ocake ki ipoto me Eden, ikare ma Rubanga oneno ni dano ma en icweyo ki cinge Adam, onongo cwinye pe yom pien More...
Tic Acoli i kare macon.
Pa ENG. Okot Ochan Emmy ENG. Okot Ochan Emmy Ikare cani onongo jami mapol timo ne pe yot ka inen lutino gu dong woko kic igang moni, gang tek ki ladit/ludito, dok gang ma ladit peke iye ba, rom aroma ki ot ma ki More...
Kit kwer pa Acoli i nyim Abila/Kac ki ruko ceno.
Pa ENG. Okot Ochan Emmy ENG Okot Ochan Emmy ABILA. Abila mono obedo gin ango? Abila obedo ka Tiyer madit ma nonge i dogola pa Acoli ducu ma waketo me bedo calo ka tanga me gum kwo kwo wa weng. Acholi woro Abila More...
Kit ma wii lunyodo mapol wil ki peko ma okwako litino kwede i kare marac man.
Pa Vivian Acito Vivian Acito Lutuwa, odiru tye ma tiko kok pi litino cawa ducu ma nongo gurwenyo i kare ma keni keni, pi aranyi ma kwako litino. Litino komkare tye macalo cuk madit bot lu tim biacara aranyi ma lubo More...
Gamente me Kenya owaco ni ladiro yub me nek aranyi pa litino kwan Garissa Obedo Mohamad Kuno
Dwonlwak Cal Kuno Mohamad Kuno tye ki bal madit i wiye, i kare ma gamente me Kenya otwode woko me bedo ladiro yb me nek aranyi malit i kom litino kwan. Gamente okelo cul wiye pi ksh 20 million, en obedo langwec More...
Nyono myel matek pa litino Gulu high me kwero nongo bacgi
Dwonlwak Bac Gulu High Kwero jami i Acoli pe cakke labongo kijira, ma meno nyuto ni mon Acoli aye lupil wi kaka, labongo gin kono pe gingeyo kit ma kodi Acoli nongo bedo kwede. I kare ma bac pa litino kwan man oo, More...
Byelo litino konye tye i yoo mapol, ma mito mego ducu onge
Dwonlwak Mego ki latin abyela i ngec Mego, latin ki cuka latwe latin, ma meno cuka mapol wan ducu wa a ki iye, kadi dong pe wapoo, ento mego ki oteka matye i ngec poyo wiiwa kama wan ducu wa aa ki iye labongo pyem. Kit More...
Buru ngico i Kabale, alokaloka piny man bikelo dongo lobo matek i lobo ocol, calo i Ulaya.
P’Okelo P Patuda Cal buru ngico Kabale Ki botwa Acoli me Ulaya, walwongo ni gemo, ka ocoro kitman ci wawaco ni gemo ocoro. Meno nino me kumuwa ki peko ngico ki cyer piny ki poto i dwe mapol ma loyo ryeny ceng. More...